Pribatutasun Politika eta Datuak babestea:\nTRANSPORTS CIUTAT COMTAL, S.A-REN WEB-ORRIA\nDatuak Babesteko 2016/679 Europako Erregelamenduak, horren transposizioak Espainiako legerian Datu pertsonalen babesari eta eskubide digitalen bermeari buruzko 3/2018 Lege Organiko gisa (“DBLO”), eta horren aplikazioak garatzen duen gainerako araudiak xedatutakoaren arabera, TRANSPORTS CIUTAT COMTAL, S.A-k web-orriaren (“Web”) erabiltzaileei jakinarazten die web-orriaren atal desberdinetan dauden inprimakien bidez eta borondatez ematen duten informazio pertsonala fitxategietan jasotzen dela. Fitxategi horien arduradunak dira TRANSPORTS CIUTAT COMTAL, S.A enpresa eta MARFINA, S.L. (“MARFINA”) enpresa, MOVENTIS markaren eta MOVENTO (“MOVENTO Taldea”) eta MOVENTIA ("MOVENTIA Taldea") merkataritza-marken izenpeko enpresen buru dena, Web-orriaren ataletan adierazten den bezala.\nMOVENTO nahiz MOVENTIS-en enpresak, erabiltzaileak aipaturiko talde horien web-orrietan kontsulta dezakeen zerrendan ageri diren enpresak dira.\nBildutako datu pertsonalak tratatu egiten dira, modu automatizatuan nahiz konbentzionalean, eta TRANSPORTS CIUTAT COMTAL, S.A-ren eta MARFINAren edo euren fitxategien arduradun gisa jokatzen duten MOVENTO Taldearen edo MOVENTIS Taldearen zerbitzuen enpresa merkaturatzaileen erantzukizunpeko fitxategietan sartu eta gordetzen dira, Datu Pertsonalak Babesteko Agentziaren Erregistro Orokorrean behar bezala inskribatuta.\nDatu pertsonalak biltzearen xedea enpresek eskaintzen dituzten zerbitzuei edo produktuei buruz informatzea eta lehengo bezeroekin edo bezero potentzialekin merkataritza- eta sustapen-harremana eta haiekiko arreta mantentzea da (ikus datu-bilketaren xedearen atala). Ez dago aurreikusita aipaturiko datuak hirugarrenei lagatzea edo jakinaraztea, MOVENTIS Taldearen buru den MARFINA enpresari izan ezik. Webgune horren inprimakia betetzeak esan nahi du erabiltzaileak aitortzen duela adierazitako informazioa eta datu pertsonalak bereak, zehatzak eta egiazkoak direla.\nWeb-orriko datu pertsonalak biltzeko inprimaki bakoitzean berariaz adierazten da kasu jakin bakoitzeko nor den edo nortzuk diren datu pertsonalen tratamenduaren arduradunak eta datu horiek gordetzen dituzten fitxategien arduradunak.\nErabiltzailearen eskubideak gauzatzea\nDatu pertsonalen kalitatearen printzipioa\nErabiltzaileek web-orriko inprimaki batean eskatutako datu pertsonalak ez betetzeak edo partzialki betetzeak TRANSPORTS CIUTAT COMTAL, S.A-k eta MOVENTIS Taldeko enpresek haien informazio-eskaerari ez erantzutea eta web-orrian eskaintzen dituzten zerbitzuak ez ematea ekar lezake.\nErabiltzailea arduratuko da kasu bakoitzean dagokion fitxategiaren arduradunari emandako datu pertsonalen edozein aldaketa jakinarazteaz, fitxategietan jasotako informazioa une oro eguneratuta egon dadin eta errorerik izan ez dezan.\nTRANSPORTS CIUTAT COMTAL, S.A-k eta MOVENTIS Taldeko enpresek betetzen dute informazioa bildu zen xederako edo xedeetarako beharrezkoa izateari uzten dion informazioa ezabatzeko betebeharrari buruz indarreko araudiak xedatzen duena eta informazio hori blokeatu egin behar dute datuen tratamenduaren ondoriozko erantzukizun posibleei aurre egiteko xedez eta erantzukizun horiek preskribatzeko epeen barruan soilik. Epe horiek igarotakoan, informazioa behin betiko ezabatzen da metodo seguruen bitartez.\n13 urtetik beherakoek ezin dute informazio pertsonalik bidali aitaren/amaren edo tutorearen baimenik gabe. MOVENTIS Taldeko enpresak ez dira egingo 13 urtetik beherakoek behar duten baimenik gabe bidalitako informazio pertsonalaren erantzule.\nBereziki babestutako datuak\nDatu pertsonalak babesteari buruzko indarreko araudian xedatutakoaren arabera, erabiltzaileak bere ideologiari, afiliazio sindikalari, erlijioari edo sinesmenei buruzko informazioa ematen badigu, dagokion inprimakian berariazko eta idatzizko baimena eman behar digu informazio hori tratatu ahal izateko. Halaber, erabiltzailearen arraza-jatorriarekin, osasunarekin edo sexu-bizitzarekin zerikusia duten datuek berariazko baimena behar dute dagokion inprimakian tratatu ahal izateko.\nTipologia horretako datu pertsonalak hirugarrenei jakinarazteari dagokionez, erabiltzailea kasu jakin bakoitzean informatuko dugu eta izan ditzakeen eskubideak erabiltzeko bitartekoa emango diogu indarreko araudiarekin bat.\nDatu Pertsonalak biltzearen xedea\nDatu pertsonalak biltzearen eta tratatzearen xedea, besteak beste, erabiltzailearekin harremanetan jartzea, bidalitako kontsulta, iruzkin, gorabehera edo iradokizunei erantzutea eta horiek kudeatzea; administrazioko oinarrizko atazak kudeatzea, aurrekontuak egitea, bere garaian eskaintzen diren fidelizazio-txartelak aldatzea edo horiei baja ematea, posta elektronikoz edo beste edozein bitartekoren bidez, automozio sektoreko enpresekin edo horrekin zerikusia duten garraio-enpresekin lotura duten berritasun eta zerbitzuei buruz (behar izanez gero, prestazio egokia kudeatu) erabiltzailea informatuta edukitzea eta eskainitako prestakuntza-ikastaroetan, lehiaketetan eta pertsonala hautatzeko prozesuetan parte hartzea kudeatzea.\nSustapen- edo publizitate-xedeak soilik dituzten datuen tratamenduari dagokionez, datu pertsonalak biltzeko inprimakiarekin batera, datu pertsonalak ematen dituen une berean aurka egiteko aukera ere ematen zaio erabiltzaileari. Halaber, prozedura egoki, bakun eta doakoa jartzen da erabiltzailearen zerbitzura, egoki deritzonean aurkaritza askatasunez adierazteko aukera izan dezan.\nErabiltzaileak informazio hori jaso nahi ez badu, doan eman dezake bere erabakiaren berri lehen adierazitako bitartekoen bidez bere eskubideak gauzatzeko eta, edozein kasutan, web-orriaren atalean dagoen laukitxoa markatuz. Merkataritza- edo publizitate-informazioa bidaltzeko hura onartzeak beti du izaera ezeztagarria, atzeraeraginezko ondoriorik gabe.\nDatu pertsonalak jakinaraztea eta/edo lagatzea\nDatuak hirugarrenei jakinarazteari dagokionez, kasu bakoitzean informatuko dugu eta aurka egiteko bitartekoa eskainiko dugu indarreko araudiaren arabera. Euren kudeaketaren edo tratamenduaren lege-arrazoiengatik Administrazio Publikoko erakunde ofizialei jakinaraztea eskatzen duten datuak izan ezik.\nDatu pertsonalak eskatzen ari denaren Taldeko beste pertsona juridiko bati datuak lagatzeko baimenik ematen ez badu, erabiltzen ari den inprimakia dagoen web-orriko atalean dagoen laukitxoa markatu beharko du erabiltzaileak.\nDatu pertsonalak jakinarazteko baimena noiznahi ezezta daiteke, baina ez du atzeraeraginezko ondoriorik.\nIndarreko araudiak eskatzen dituen datu pertsonalak babesteko segurtasun-neurri teknikoak nahiz antolaketakoak hartu dira, tratatutako informazio-motaren arabera, eta eskura dauden beste bitarteko eta neurri tekniko gehigarri batzuk ezarri dira emandako datu pertsonalak aldatzea, galtzea, tratatzea edo baimenik gabe eskuratzea ekiditeko.\nInformazioaren segurtasuna eta Internet bidez bidalitako datuen konfidentzialtasuna bermatzeko behar diren neurriak hartu dira. Horregatik, Secure Socket Layer (SSL) segurtasun-teknologia erabiltzen da, bidaltzen diguten informazioa enkriptatzeko aukera ematen duena eta baimendu gabeko irakurketa ekiditen duena, baita modu desegokian geldiarazten bada ere. Hala ere, erabiltzaileak jakitun izan behar du Interneten segurtasun-neurriak ez direla menderaezinak.\nErabiltzaileak gure web-orrian sartzen direnean, ez dugu informaziorik biltegiratzen erabiltzaileen ordenagailuan cookieen bidez berriro erabiltzen duenean modu automatikoan ezagutu ahal izateko.\nDokumentu honetako atal honen (aurrerantzean "PRIBATUTASUN-POLITIKA”) xedea MARFINAk www.moventia.es , www.movento.es , ; www.infotuc.es URLetan jendearen eskura jartzen duen webgunearen erabilera arautzea da.\nWebgune honen jabetza intelektualeko eskubideak, bere kode-iturria, datu-baseak eta barnean dituen elementuak MARFINAren jabetzakoak dira eta berari dagokio web-orriaren eskubideak ustiatzea eta, bereziki, erreprodukziokoa, banaketakoa, komunikazio publikokoa, mantentzekoa eta eraldaketakoa. Hirugarren batek webgune hori erabiltzeak erabiltzaile-izaera ematen dio eta erabiltzaile horrek Pribatutasun Politika honek ezarritako baldintza guztiak onartzen dituela esan nahi du.\nErabiltzaileak konpromisoa hartzen du webgunea, edukiak eta zerbitzuak Legearen arabera, Pribatutasun-politika honen arabera, jardunbide egokien arabera eta ordena publikoaren arabera erabiltzeko. Era berean, erabiltzailea behartuta dago webgunea edo webgunearen bitartez legez kanpoko edo Pribatutasun-politika honen aurkako xede edo ondorioekin ematen diren, hirugarrenen interesak edo eskubideak kaltetzen dituzten edo webgunea bera edo bere zerbitzuak edozein modutan kaltetu, ezgaitu edo narriatu ditzaketen edo beste erabiltzaile batzuei webgunea behar bezala erabiltzea galaraz diezaieketen zerbitzuak ez erabiltzera.\nHalaber, erabiltzaileak berariaz hitzematen du webgune honetan dauden datuak, programak, dokumentu elektronikoak eta beste batzuk ez suntsitzeko, aldatzeko, ezgauza bihurtzeko edo beste modu batean alferrik galtzeko.\nErabiltzaileak hitzematen du beste erabiltzaile batzuei web-orriaren zerbitzurako sarbidea ez oztopatzeko MARFINAk zerbitzua emateko erabiltzen dituen baliabide informatikoen kontsumo masiboaren bitartez eta baita aipaturiko sistemak kaltetu, eten edo haietan erroreak eragiten dituzten ekintzak ez egiteko ere.\nErabiltzaileak hitzematen du MARFINAren edo hirugarrenen sistema informatikoetan edozein alterazio-mota eragiten duten edo eragin dezaketen programak, birusak, makroaginduak, aplikazioak edo beste edozein gailu logiko edo karaktere-sekuentziaren kontrolak ez sartzeko edo, bere kasuan, jabetza intelektualaren edo industrialaren eskubideak ez urratzeko.\nErabiltzaileak hitzematen du webgune honen bitartez edo eskaintzen dituen zerbitzuen bitartez lor daitezkeen informazioak, mezuak, grafikoak, marrazkiak, soinu- eta/edo irudi-fitxategiak eta, oro har, beste edozein material ez erabiltzeko. Horren ondorioz, MARFINAk uko egiten dio aurreko paragrafoan aipatutako gorabehera edo gertaeren ondorioz webgune honen bisitari orok bere baliabide teknologikoetan (informatikoak edo telematikoak) jasan ditzakeen kalte eta galeretatik eratorritako erantzukizun orori. Halaber, MARFINAk ez du bermatzen webguneak eta zerbitzariak birusik ez dutenik eta ez da egingo webgunean sartzeak edo sartu ezinak eragindako kalteen erantzule.\nMARFINA ez da webgune honek kanpoko sistemekin dituen esteken bidez lor daitekeen informazioaren erantzule.\nWebgune hau eta bere eduki guztiak, testuak, dokumentuak, argazkiak, marrazkiak, irudikapen grafikoak, datu-baseak, programa informatikoak, logotipoak, markak, izen komertzialak eta beste zeinu bereizgarri batzuk MARFINAren edo erabilerarako baimendu duten hirugarrenen jabetza dira. Eskubide guztiak erreserbatuta daude.\nMARFINAren erantzukizuna web-orriaren erabileragatik.\nErabiltzailea da webgune honen erabileragatik egin ditzakeen arau-hausteen edo eragin ditzakeen galeren erantzule bakarra eta MARFINA salbuetsita dago erabiltzailearen ekintzetatik erator litezkeen erantzukizun guztietatik.\nErabiltzaileak webgunearekin egiten duen erabileran oinarrituta hirugarren pertsonak MARFINAren aurka abiarazitako edozein erreklamazio, legezko akzio, akzio judizial edo judizioz kanpoko akzioren erantzule bakarra erabiltzailea izango da.\nHori gertatzen bada, erabiltzaileak bere gain hartuko ditu MARFINAri leporatutako erreklamazio edo legezko akzioen ondorioz erreklamatzen dizkioten gastu, kostu eta kalte-ordain guztiak.\nMARFINA S.L.-ren erantzukizuna web-orriaren funtzionamenduagatik.\nMARFINAk uko egiten dio MARFINArekin zerikusirik ez duten arrazoiek eragindako interferentzia, ez-egite, eten, nahi gabeko tartean sartze, telekomunikazio-akats, birus informatiko, telefono-matxura edo sistema elektronikoaren funtzionamendu operatiboko deskonexioetatik eratorritako erantzukizun orori.\nMARFINA beti ahaleginduko da webgunean jasotako informazioa zuzen eta errore tipografikorik gabe eskaintzen. Uneren batean MARFINAk nahi gabeko gisa horretako erroreren bat gertatuko balitz, berehala zuzendu beharko litzateke. Erakutsitako prezioren batean errore tipografiko bat egonez gero eta erabiltzaileari errore horrekin bidaliz gero eskatutako informazioa, erabiltzaileak aipatutako errorean oinarrituta hartu badu erosteko erabakia, errorea lehenbailehen jakinaraziko dio MARFINAk eta erabiltzaileak eskubidea izango du erosketa deuseztatzeko inolako kosturik gabe.\nMARFINAren erantzukizuna web-orriaren bidezko estekengatik.\nMARFINAK uko egiten dio webgunetik kanpo dauden eta horren bidezko estekatik eskura daitezkeen informazioarekiko (edukiak) edo arriskuekiko (galera teknikoak, moralak edo ekonomikoak) erantzukizun orori, azaltzen diren esteken funtzioa erabiltzailea gai jakin bati buruzko beste informazio-iturri batzuk badaudela informatzea soilik delako.\nAPLIKATU BEHARREKO LEGERIA ETA ESKUMEN JUDIZIALA\nPribatutasun-politika honen interpretazioan edo egikaritzean sortutako edozein eztabaida Espainiako legeriatik abiatuta interpretatuko da. Halaber, MARFINAk bere lege-ordezkariaren bitartez, eta erabiltzaileak, helbidea atzerrian izango balu ere, uko egiten diote beste edozein jurisdikziori eta Sabadell hiriko epaitegiei eta auzitegiei men egingo diete.\nInformazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legeko 10. artikuluak xedatzen duena betez eta gure konpainiaren gardentasun-printzipioaren arabera, webgunearen erabiltzaileei haren jabetzari buruzko informazioa ematen zaie:\n• Izen komertziala: MOVENTIS\n• Sozietatearen izena: MARFINA, S.L.\n• Sozietatearen helbidea: Pau Vila, 22 4. solairua – Helion eraikina, 08174, Sant Cugat del Vallès Harremanetarako helbidea: Sant Cugat del Vallès – Bartzelona, Pau Vila, 22, 4. solairua – Helion eraikina, 08174\n• IFK zk.: B-59372755\n• Bartzelonako Merkataritza Erregistroko inskripzio-datuak: 3.689 zenbakiko idazpena, 103. folioa, 20.407. liburukia, full B-6285, 1. inskripzioa


HODEI BAT EKARRIZ GERO, SOILIK\nUrtero bezala, ospatu berria dugu Liburuaren Eguna, 1996tik, hain zuzen, UNESCOk aldarrikatu zuenetik. Apirilaren 23an ospatzen da egun horretan bertan jaio baitziren Cervantes, Shakespeare eta Garcilaso.\nAipaturiko egun seinalatuan liburutegietan emanaldi bereziak prestatzen dira, eskoletan ekintza desberdinak antolatzen dira, hedabideetan literatura goresten da eta esparru horietan guztietan irakurzaletasuna bultzatu nahi izaten da dakarzkigun onura guztiez ohar gaitezen.\nVictor Morenok dio irakurketak baduela diskurtso fundamentalistatik dimentsio soziala bete nahi izaten duenean, irakurtzeak gure gizarteratzea ahalbidetzen duela esaten zaigunean, irakurtzea gizabanakoaren dimentsioa delako eta ez duelako zer ikusirik beste pertsonekin. Bloom irakasleak esan zuen ez dagoela erlazionatzerik irakurketa pertsonalak ematen digun plazera jendartearen ongizatearekin.\nEgia da aipaturiko diskurtso fundamentalista hori gizartearen zenbait estamentuk bultzatu egiten duela. Literatura giza-botika bihurtu nahi dute, izan ere, balioak transmititzeko erreminta bihurtu nahi dute literatura, baina ez da hori biderik hoberena ezta bakarra ere. Eta horrek ez du esan nahi, Txillardegik aipatu bezala, idazlearen luma gizartean eragiteko tresna ez denik.\nBegira diezaiogun, adibidez, gaur egungo Haur eta Gazte Literaturari: helduok jorratu nahi ditugun gaiak eta transmititu nahi ditugun balioak eskaintzen dizkiegu haur eta gazteei gehiegizko istorioekin: Nikolas Txikik esaten zuen bere izebak urtero, urtebetetze egunean, hartz-kumez, untxitxoz, katutxoz eta mota guztietako animaliatxoz beteriko liburuak oparitzen zizkiola. Hori gustatuko zaio nire izebari- gehitzen zuen.\nZubizarretak salatzen du azaleko psiko-literatura pedagogikoaren bidetik haurrei irakaspenak eman nahi izatea. Horren guztiaren bidez literaturaren erabateko instrumentalizazioa lortzen ari dela gaineratzen du. Literaturak liluratu egin behar du. Plazera da literaturaren gakoa dio Morenok eta erabat bat nator idazle nafarrarekin.\nArestian aipatu bezala, literaturak liluratu egin behar gaitu eta, are gehiago, literaturak plazera eman behar digu. Horrek ez du esan nahi, aitzitik, literaturak ez daukanik dimentsio sozialik. Izan ere, literaturak gizakiok kezkatzen gaituzten gaiak ezin hobeki adieraz eta transmititzen dizkigu lirikotasunez, magiaz, dramatikotasunez, umorez … pertsonaia sinesgarri eta hunkigarriak bitarteko dituela.\nPentsa dezagun alzheimerraz, memoriaren deserriratze latz horretaz, hitz egin nahi dugula, sentsibilizatu, sozializatu, emozioa eragin. Literatura lagungarri suerta dakiguke? Jar ditzagun adibide batzuk. Ez al zuen Unai Elorriagak “SPrako tranbia” eleberriko Lucas maitagarri bihurtu emazte Rosa hilari behin eta berriro hitz egiten zionean edo gaztetako une zoriontsu bat “txokolatezko segundoa izan zen hura” gogorarazten zionean?\nBestalde, didaktikoagoa suertatu zen Anjel Lertxundiren “Etxeko hautsa” nobelako protagonistari bere aitarengatik neurologoak azaldu zionean “gaitzaz ez dakigu zuk dakizun baino askoz ere gehiago, horixe da drama” ; edota Kirmen Uriberen “Mussche” eleberrian kontatzen denean Habana itsasontzian erbestera joan ziren Mirande ahizpatako baten testigantza: “Badakit gaixorik nagoela, baina bidaia hori ez dut sekula ahaztuko”. Alzheimerra zuen emakume hark xehetasun osoz kontatu zion Uriberi nolakoak ziren haurtzaroko egun mingots haiek.\nBukatze aldera, “Arrugas” (“Zimurrak”) komikian Miguelek Emilio logela kideari lagunduko dio bizi diren egoitzan eta, familiak Maragalli bezalaxe “Bicicleta, cuchara, manzana” dokumentalean, papertxoak, oharrak eta aginduak idatziko dizkio bigarren solairura bidali ez dezaten han baitaude alzheimerrak irentsi dituenak; bigarren solairuan baitago Modesto, gaztetan emazteari esan ziona: Hodei bat ekarriz gero, soilik.


Aukeratu tabletaren eta e-reader-en artean | Consumer\nAukeratu tabletaren eta e-reader-en artean\nDesberdintasun teknikoak gorabehera, gailu horiek gero eta ezaugarri komun gehiago dituzte.\nEdukien kontsumoa kulturalak digitalizatuak eta aisialdikoak urrats asaldatuetara aldatzen dira. Noiz arte orain, ordenagailu pertsonala zen fitxategi horien erreprodukzioa. Hala ere, tabletak eta liburu elektronikoen irakurgailuak – “e-readers”- pertsonek nola aldatu duten kultura mota hori kontsumitzen dute. Zer sistema eskaintzen du gehien? errendimendua: tableta edo irakurgailua? Erabakia hauen mende dago: erabiltzailearen lehentasunak, baina ez dira baztertzaileak. gero eta osagarriagoak dira.\nordenagailu pertsonalen eta haien sistemen gaur egungo egoera\ndatozen urteetan horrelako gailuak galdu egingo dira\netxeko lurra, beste eramangarri batzuen alde.\naisiarako soilik. Erabiltzaile askorentzat, tableta eta\n“e-reader” izango da aukerarik onena edukiak kontsumitzeko\neta sare sozialetan parte hartzea, aulkiari lotuta egon gabe\nbulegotik edo ordenagailu eramangarri batekin kargatzea.\niPad edo Kindle?\nGaur egun, beste bi ereduak\nsegmentu horietako bakoitzean ezagunak dira iPad tableta\nApple-k eta Kindle liburu elektronikoen irakurleak egina,\nAmazonek garatua. Eta iPad-ak prezio hau du:\n488 eurotik hasita, Kindle 3 oinarrizkoenak kostu hau du:\n139 dolar (100 euro inguru).\nezaugarri bereiziak eta interesgarriak, motaren arabera\neman nahi zaien erabilera eta erabiltzaileen ohiturak.\nHala ere, gailu bat aukeratzeak ez du besteak baztertzen, dagoeneko\nbiak elkarrekin bizi daitezkeela helburu eta helburuekin\ndesberdinak. Bestalde, iPad bezalako tabletak\nerabilera anitzerako, Kindle bezalako liburu elektronikoak\ntestuak irakurtzeko soilik erabil daitezke, liburuak, dokumentuak edo tresna horretara egokitutako web orri batzuk.\niPad erabiltzaileek gehien erabili duten kontsumo-elektronikako produktua da, dvd-erreproduzitzailearen aurretik. Joan den apiriletik, Applek zazpi milioi eta erdi iPad baino gehiago saldu ditu mundu osoan. Arrakasta horren aurrean, ordenagailuen, telefono mugikorren eta elektronikako produktuetan espezializatutako denda-kateen fabrikatzaileek prestatzen dituzte\nHogeita hamar tableta baino gehiago\ndatozen hilabeteetan merkaturatuko dira. Sharp fabrikatzaile japoniarrak ere iragarri du ordenagailuak fabrikatzeari utziko diola,\nhorrelako gailuak botatzea. Samsung Galaxy Tab, HP\nSlate eta BlackBerry PlayBook dira merkatuan ikusmin handiena piztu duten tabletak.\ngehiago gerturatzen dituzte\nsmartphone eta ordenagailu pertsonalei. Hasiera batean, aurrerapenaren kalte handienak hauek izango dira:\nkostu eta ahalmen txikiko ordenagailuak, adibidez, netbooken segmentua.\niPad-en erabiltzaileen %31k Amazonen denda erabiltzen du liburuak erosteko, eta Kindleren salmentak handitu egin dira, Appleren tableta merkatura iritsi arren.\nCowen aholkularitza-enpresaren arabera,% 31\niPad-en erabiltzaileek liburuak erosteko erabiltzen dute Kindle denda, eta\nAmazonen “e-reader”-aren salmentak handitu egin dira, hala ere\nAppleren tableta saltzea. Bestalde,\nKindle bere gailutik dendara bakarrik sar daiteke. Honen arabera:\nAmazonen datuak, zifra zehatzik eman ez dutenak,\ndendan gehien saltzen diren hamar liburu elektronikok ale gehiago saltzen dituzte inprimatutako edizioan. Liburu-denda\nBesteak beste, 670.000 izenburu, aldizkari eta blog baino gehiago ditu Amazonek bere katalogoan.\nNielsenek iPad-aren erabilera-ohiturei buruz egindako kontsumoaren arabera,\ntableta honetarako aplikazio deskargatuenak bideojokoak, liburuak eta musika dira. Erabiltzaileek aldizka sartzen dituzte albisteak, musika, liburuak,\ntelebista eta filmak. (e)ra arte\nHollywoodeko industria bere egokitzapenetarako prestatzen ari da\nikus-entzunezko edukiak horrelako aparatuetan.\nFnacbook: liburuak saltzeko Europako proposamena\nHasieran, Fnac-en on line dendako 80.000 tituluko katalogoa izango du.\nkultura-arlokoak behartuta daude bitartekariak negozioan sartzera\ndigitala, bere proposamenekin. Horrela, uler daiteke\nFnac kontsumo-produktuen kateak bere lehen liburu-irakurlea Frantziako merkatura aterako dela jakinarazi izana.\nelektronikoak, FnacBook izenekoa. Hasieran, Fnac-eko on line dendako 80.000 tituluko katalogoa izango du, 3G konexioaren eta WiFi konexioaren bidez eskura daitekeena. Hardwareari dagokionez, sei hazbeteko ukipenezko tinta elektronikoko pantaila du. Gainera, Fnac-ek ere\nliburu-denda propioa Androiderako, iPad-erako eta iPhone-rako. Prezioa\nNook Kolorea: liburu elektronikoen irakurgailua tableta batean\nIndustria koloretako tinta elektronikoan oinarritutako hainbat proposamen iristeko prestatzen ari den bitartean, zenbait fabrikatzailek beste teknologia batzuk erabiltzearen aldeko apustua egin dute liburu elektronikoak irakurtzeko ereduetan. Barnes&Noblek duela aste gutxi liburu-irakurgailu berri bat aurkeztu zuen\nlehenengo Nook ereduarekin bat egiten duten elektronikoak. Bertsio berria,\nKolorea, ez du tinta elektronikoko pantaila erabiltzen, baizik eta\natzerako argitutako LCD pantaila, zazpi hazbetekoa, IPS teknologiarekin\nukipenezkoa, 1024 × 600 pixeleko bereizmenarekin, 16 milioi koloretan; horri esker, multimedia edukia erakuts dezake.\nbaita aldizkari eta egunkariak ere, grafiko eta\nargazkiak eta funtzionalitateak\nliburuak irakurtzea. Softwareari dagokionez, Nook Color-ek\nAndroid-en sistema eragilearen bertsioa, ezin hobea\nGoogleren Bluetooth Market-en barruan dauden aplikazioak.\nBaina LCD pantaila guztiek bezala, tabletek erabiltzen dituztenek ere bateriaren iraupen laburragoa dute. Alde horretatik, tinta elektronikoa duten liburu-irakurgailuak hobeak dira, askoz ere eraginkortasun energetiko handiagoa baitute. Hala ere, atzeko argia duten pantailarik ez dagoenez, gauez argi-iturri bat behar da irakurtzeko. Nook Color bateragarria da PDF eta ePub irakurketa-formatuekin, baina ez DRM duten teknologia jabeekin, Amazonek erabiltzen dituenekin, esaterako. Nook Color zerbitzuaren prezioa 250 dolarrekoa da.\nHardwareari dagokionez, alderdirik garrantzitsuena garrantzitsua da teknologia bakoitzak erabiltzen duen pantaila-mota. Bien bitartean, iPad-ek 9,7 hazbeteko ukipen anitzeko bat erabiltzen du LED atzeko argia, IPS teknologia, 1024 × 768 pixeleko bereizmena eta 132 puntu hazbeteko, Amazonen azken modeloa, Kindle 3, pantaila bat du tinta elektronikoa darabilen sei hazbete. Horrek askoz gehiago egiten du mehea eta arina da, eta eramangarritasuna ahalbidetzen du. iPad-ean ez dago hain bideragarria denik frogatuta. Hala berresten dute Mark Zuckerberg Facebook-eko sortzailearen hitzek, bere ustez iPad ezin dela gailu mugikorrtzat hartu esan baitzuen.\nHala ere, tintaren freskatze-abiaduraren eraginez elektronika, gaur egun ez da egokia multimedia-edukiak bistaratzea, hala nola argazkiak edo bideoak, baina bai idatzizko testurako, haren ebazpena inprimatutako liburu batenaren antzekoa baita. Horren ondorioz, LCD pantailetako irakurketak baino askoz gutxiago nekatzen du ikusmena.\nDesabantaila bat du: kanpoko argia behar da pantaila irakurtzeko. Bestalde, iPad-aren pantaila eta beste tableta batzuk atzerako argitutako LED teknologiari esker, erraz irakur daiteke kanpoko argi-iturri bat. Hala ere, aire zabalean erabiltzea zailagoa da, eguzkia horrelako pantailen gainean. Bestalde, -en tinta elektronikoak LED pantailekiko dituen abantailak aparatuen pisuan, letren kontrastean eta bateriaren iraupenean daude, karga bakar batekin liburu elektronikoen irakurgailu bat gai baita zenbait astez modu intentsiboan erabiltzeko.\ne-reader ipad-eu kindle3-eu tableta


Abiapuntua baino ez da - Alea.eus\nEuskaraz 75 ordu bizitzeko erronka dute Agurainen datorren astean; hizkuntza eskubidea aldarrikatu eta herriko txoko guztietan euskara entzun dadin konpromisoa hartu dute dozenaka herritarrek.\nHainbat saltzailek egin dute bat egitasmoarekin. /Alea\nMaiatzean aurkeztu zuten erronka, eta iritsi da 75 ordu euskaraz bizitzeko saioa. Datorren asteartetik ostiralera bitartean, hilaren 8tik 11ra, Aguraingo herriko txoko guztietara eraman nahi dute euskara, jarduera ezberdinetara, egunerokora. "Helburua da hizkuntza eskubideak aldarrikatzea jarrerarik positiboenean, pertsonaren ezagutza gora-behera, eta aktibazio hori lortu dugu hitzaldi, ikastaro eta ekimen desberdinen bidez", azaldu du ekinaldiko sustatzaile Amaia Gartziak. Hamaika lagunek egin dute bat egitasmoarekin hasieratik eta, lau egunez harago, aurrerantzean jarrera aldaketa bat izan daitekeela uste dute antolatzaileek. Euskararen erabilera eta sustapena orain arte ekintza ludikoekin eta ospakizunekin lotu izan badira ere, Agurainen ez da jairik izango lau egun horietan. Euskaraz "askatasunez eta konplexurik gabe" egiteko apustua izango da, taberna, lantoki eta saltolkietara zabaldu nahi dutena. "Hasiera txupina bota eta hortik aurrera konpromisoa hartu dutenen esku izango da", aipatu du Gartziak. Eta ez dira gutxi izango, 116 eragilek hartu baitute konpromiso hori, saltoki, enpresa eta bestelako taldeak tartean. Eurengana heltzea izan da maiatzaz geroztik egindako beharrik zailena, Asier Lafuente sustatzailearen esanetan: "Hasieran kezkatuta geunden izango genuen erantzunaren zain, baina benetan oso emankorra izan da, erantzun positiboak izan dira gehienetan". Hainbat lagun izan dira, atez ate, eragile guztiei bisita egin eta asmoa azaltzen. "Pedagogia soziala egin dugu; parte-hartzaileei gomendioak eman dizkiegu, egoera desberdinen aurrean nola joka dezaketen jakiteko, eta horretarako bideoak, informazio kartelak eta bestelakoak prestatu ditugu".\nDatorren asteko ekinaldiaren zain, bidea bera "arrakastatsua" izan dela nabarmendu du Lafuentek, herritarren arteko konplizitatea agerian utzita: "Gozamena izan da bidea, eta aurrera egiteko beharrezko bultzada". Aurreikuspen guztiak gainditu dituzte, parte-hartzaile kopuruari dagokionez, eta halako ekinaldi bat egiteko "gogoa" bazela azpimarratu dute. Hala, euskara mahai gainean jartzearekin batera, egitasmoarekin erdaldunei "mezu ausarta" bidali dietela uste du Lafuentek: "Alde egotea erabilera erraztea dela goratu diegu, ulertzeko saiakera egitea beharrezkoa dela, aktibo izatea... mezu ausarta da, baina uste dugu beharrezkoa dela euskarak gurean aurrera egingo badu".\nLau eguneko ekinaldia "abiapuntua" baino ez dela gogoratu du Gartziak, eta dagoeneko haren eragina nabari dela dio: "Nire kasuan, esate baterako, ama euskara ikasten hasi da duela urtebete eta hau bezalako ekimenek mintzapraktikatik kanpora ere euskara erabiltzera animatzen dute, eta nik neuk ere konpromisoa hartu dut horretarako". Hartutako konpromisoak betetzen dituzten laster jakingo dute. Ez dute jarraipen zorrotzik egingo, baina konpromisoa hartu dutenek euren egunerokoa idatziko dute, euskararekin izan duten esperientzia jasotzeko. "Horren arabera balorazio bat egingo dugu amaieran, eta izan daitezkeen hutsuneak aztertuko ditugu, aurrerantzean neurriak hartzeko". Erronka amaitutakoan, amaiera ekitaldi bat egingo dute. Erronkak, ordea, hilaren 11tik aurrera ere jarraituko duela nabarmendu dute, "hasiera" baino ez delako.\nAraian eta Zalduondon larunbatean, Arabako Kuadrilla artekoaren 3.topaketa


Jorra tokiak Euskara batzordea\nGure leku izenak\nZure eskaerak\tEuskaldunok euskaraz aritzeko... aritu.eu\nEuskaraz egin eta erdaraz erantzun, edo koadrilan erdaldun bat etorri delako erdarara jo, edo norbaitek ¿queeeeeeé? erantzun.... zer egin?\tAlbisteak\nGERNIKA-LUMOKO TOPONIMIA KONTSULTAGAI HEMEN\nGogoratzen duzue? 2011ko azaroaren 30ean Gernika-Lumoko toponimia liburua aurkezteko hitzaldia izan genuen, Iratxe Lasa (Euskara Teknikaria) eta Mikel Gorrotxategi (Euskaltzaindiaren Onomastika Batzordeko Idazkaria) hizlari. Orain, informazio hori web gunerako egokitu dugu eta datu basea hemen dago: GURE LEKU IZENAK\nOrduan ere esaten genuen lana ez zela hor bukatzen. Liburu horretan oinarritutako datu-basea nahi genuen bihurtu biltoki, aurrerantzean egin beharreko aberaste, zuzentze eta zehazte lanetarako eta, hori lortzeko, webgunea erakusleiho.\nEUSKARAREN PLAN ESTRATEGIKO BERRIA: partaidetzarako bilgunea\nIazko azaroan Plan Estrategiko berria eratzeko partaidetzarako proposamena onartu zenetik, pausu garrantzisuak eman ditu Euskara Batzordeak:\n- Lehena: Abenduaren 19ko batzarrean egindako hausnarketa (euskararen egoera orokorra Gernika-Lumon; pozteko eta kezkatzeko faktoreak). Jakitun egon gura baduzu, sakatu hemen .\n- Bigarrena: otsailaren 20an bi hausnarketa burutzeko: (ikusi akta)\nLehenengo atala (aktaren 1. eranskina): 2017 urtean euskararen egoera nolakoa izatea nahi izango zenukeen irudikatu. Bigarren atala (aktaren 2. eranskina): helburu estrategiko bakoitzean ZER FALTA DEN gaur egun (hutsuneak) eta ZER EGIN DEZAKEGUN 2017rako irudikatu dugun egoerara iristeko.\n- Hirugarrena: maiatzaren 14ko batzarra, Plan berriak izango dituen 10 esparruetako ekintzak zehazteko hausnarketa (ikusi oinarrizko dokumentua). Hausnarketa osatzeko astirik ez eta maiatzaren 21ean izango du jarraipena batzar horrek.\nBenetan partaidetza bizia eta aberatsa, ekarpenez beterikoa. Geure eskerrona parte hartzen ari diren eragile eta interesdun guztiei eta baita gonbitea parte hartu nahi izango luketen guztiei hurrengo batzarrera urreratzeko (maiatzaren 21ean, 18:30ean, Bakearen museoko alboko geletan).


Fagor Etxetresnetako, Edesako eta Grumaleko langileek onartu egin dute euren etorkizunaren gaineko akordioa - Arrasate - Goiena.eus\nFagor Etxetresnetako, Edesako eta Grumaleko langileek onartu egin dute euren etorkizunaren gaineko akordioa\nLeire Kortabarria 2014-06-19 16:07\nFagor Etxetresnetako, Edesako eta Grumaleko langileek ontzat eman dute administrazio konkurtsalarekin joan den astean lortu zen aurre-akordioa. Horren arabera, ordainsariak eta lanerako aukerak izango dira langile horiendako.\nELA eta LAB sindikatuek ordezkatu dituzte langileak negoziazio horretan. LAB sindikatuko ordezkarien arabera, hainbat batzar egin dituzte Fagor Etxetresnetako, Edesako eta Grumaleko langileek eta gaur goizean onartu egin dute joan den egubakoitzean sindikatuek eta administrazio konkurtsalak egin zuten aurre-akordioa. Administrazio konkurtsala gaur zen berau Donostiako Merkataritza-Epaitegian aurkeztekoa. Horren arabera, esandako hiru enpresetan jardun zuten 326 soldatapeko langileen kaleratze-EREa zehazten da. Langile horietatik 110 komertzialak ziren eta Espainiatik zehar egiten zuten lan; gainerakoek, Arrasate, Basauri eta Azpeitiko lantegietan.\nAkordioak bi atal ditu: batetik, kalean geratu ziren langileendako ordainsaria finkatzen da; hain zuzen, legeak ezartzen duen 20 eguneko ordainsari minimoaz gain, gehigarri bat. Bestetik, Fagor Etxetresnen eta Edesaren ekoizpen-unitateak erosten dituenaren eskutik, enplegu aukerak, izan ere, jabe berriak egiten dituen kontratuen erdiak soldatapeko langile horien artean egin beharko dira, eta beste erdiak, bazkideen artean.\nLABeko ordezkariek balorazio ona egin dute: "Uste dugu lan egin nahi duten denondako egongo dela aukera hori, izan ere, dagoeneko ez daude birkokaturik gabeko bazkide asko, eta jabe berriak daudenean, enplegu aukerak egongo dira".\nEusko Jaurlaritzari bultzada eskatzen diote\nAre gehiago: langileen ordezkari horien iritziz, "Basauriko eta Azpeitiko lantegiek ere etorkizuna dute" eta horien aldeko jarrerak eskatzen dizkiete erakunde publikoei, batez ere Eusko Jaurlaritzari.


kritiken hemeroteka » Bestaldean zer dago?\nBestaldean zer dago? Felipe Juaristi / El Diario Vasco, 1991-11-20\nAitortu beharra daukat ez dakidala nola ekin liburu honen komentarioari. Objetibo izan nahi nuke, baina era berean, badakit objetibotasuna kritikarien aitzakia besterik ez dela sarri askotan. Beraz, subjetibo izatea erabaki dut, eta liburuaren aurrean sentitu izan ditudan inpresioak plazaratzea.\nBai, badakit isilik geratuko banintz ere, berdin eskertuko litzaidakeela! Subjetibo izateak bere abantailak baititu, zuzen banago, nirea ez besteena da zuzena, eta oker banago, eta hori denborak beste inork ezin lezake baiezta, oker guztia nireganatuko dut, mea culpa bat kantatuz.\n“Bestaldean”, Itxaro Bordaren azken liburua irakurri aurretik, errepasoa eman diot aspaldian deitu eta apaletan zintzoen loakartua zen Itxaroren “Just Love”-ri, ez baitago poesi liburu baten benetako balioaz ohartzerik denboraren frogarik gabe; esan nahi dut, poesi liburu batek denboraren kontrako lehia irabazten badu, ona den seinale; ez baita orainerako idazten, are gutxiago iraganerako, gerorako baizik.\nEta lehen oharra: “Just Love”ri ez zaio justizia gehiegirik egin. Lehen oharraren oharra: justizia egiten saiatu direnek ere ez diote justizia egin. Ez zait iruditzen Iñigo Aranbarrik bere iazko ponentzia galeuzcarrean aipatu eta itzuli zuen poema hura onenetakoa denik (ona badiot uler bedi nire eritzian ari naizela), ezta Koldo Izagirrek bere “Mudos blues de la nada”-n goraipatu eta itzulitakoa ere.\nEz dut uste surrealismoak edo espresionismoak mesede gehiegirik egiten diotenik Itxaro Borda poetari. Ondorioa: ez dut uste etiketak balioko direnik haren lana aztertzerakoan. Baina, jakina, poeta bat etiketatzerakoan bere burua ari da nolabait zuritzen kritiko edo kritiko ustea.\nItxaro Bordarekin baditut afinidade batzuk. Bata: tabakoa. Liburuaren barnekaldean haren argazkia dakusat, zigarro bat eskuan, neu ere zigarro bat piztuta ari naiz artikulotxo hau idazten. Zigarroa konstante bat da azken liburu honetan: “egunkaria tabakoarekin batera erosten”, “zigarretak biltzen oldartzen”, eta guzti hori lehendabiziko poeman bertan.\nBigarrena: trenak. Geltoki baten ondo-ondoan bizi naiz, eta goiz-arratsalde ikusten ditut trenak abiatzen, eta nora badakidan arren, imajinatzen ditut espazio ezezagunak eta urrunak errekorritzen. Ezen irudimena baita makinistarik onena. Itxaro Bordaren poemak tren, geltoki, karrilen kutsua dute. Esaten zuen Marina Tsvietaieva errusiar poetisak: “Bizitza geltokia da, laster abiatuko naiz: nora? —ez dut esateko asmorik”.\nBaina hortxe amaitzen dira afinidadeak, nabarmenenak behintzat. “Bestaldean” liburu mardula da, orri askotakoa, poema askotakoa; ez da irakurterreza, zeren poema batek denbora eskatzen baitu; ez da aski irakurtzea, horretaz gain mamitu behar da, irentsi, geure egin. Eta beldurra ematen didate poema askotako liburuek, liburudenda liburuez mukurruek adina, ez baitakit nondik hasi, ezta non amaitu ere.\nPoema diferenteak bildu ditu liburuan, eta hori ez zait gustatzen liburuetan, nahiz bizitzari nahasmendu apur bat eskatzen diodan. Esate baterako: gai politikoa duten poemak (eta poesia politikoa eta gai politikoarekiko poesia ez nahasteko gauza banaiz), gai politikorik ez duten poemekin nahastea. Are gehiago: haur kantekin nahastea. Horrek ez du apartekorik esan nahi, nire gustora ez direla moldatzen, edo hobeto esanda, nik ez nukeela egingo, ez baitut uste liburu batean dena sartzea zilegi denik. Badirudi liburu batez baino gehiago liburu batzuez idatzi beharko nukeela. Baina guztietan ahots bat, Itxaro Bordarena. Eta hori gustatzen zait.\nPoema batzuk ez ditut gogoz irakurri nik; beste batzuk bai noski. Adibidez: “Txori xumeak / haltzetik haltzera / jauzika / urtxo grisek / amodioa zuzurlatzen / leiho hegietan / hotza larruan / hotza / bihotzean / zoriona noizko?”\nPerla bat, benetan


Susana Davilak eta Mikel Alvarezek brontzea lortu dute Espainiakoan - Tolosaldea - Tolosaldeko ataria\nSusana Davilak eta Mikel Alvarezek brontzea lortu dute Espainiakoan\nTolosaldeko Ataria 2019-06-21 08:57\nEkainaren 8an eta 9an Espainiako Halterofilia Txapelketa jokatu da seniorretan, Madrilen. Danok Danenako pultsulariak bertan izan dira, brontzezko lau domina lortuz.\nEmakumeen txapelketan Susana Davilak brontzea lortu zuen, baina gaizki lehiatu zen Danok Danenatik azaldu dutenez. Gizonezkoetan Igor Sasiainek 5. postua lortu zuen, oso maila onean lan egin ondoren. "Ezin dugu berdina esan bere anaia Jon Sasiainengatik, ez baitzen bere eguna izan; bi denboralditan altxaldi baliogabeak egin zituen".\nVillabona eta Zizurkilgo halterofilia taldetik azaldu dutenez, lan bikaina egin zuena Mikel Alvarez izan zen. "Taldeko txapeldunari maila zailenean lehiatzea egokitu zitzaion, 81 kilotan, nazioarteko maila duten aurkari batzuen aurka, beraz. Baina beti egiten duen moduan, zuen guztia eman zuen, batere kikildu eta beldurtu gabe. Emaitza ere nola ez, lanaren parekoa izan zen, brontzezko hiru domina ekarri zituen etxera. Gure txapeldun honek, egiten duen lan bikainari esker eta kirol honi jartzen dion gogoa eta esfortzua dela eta, beti lortzen du podiumera igotzea. Ez da lan erraza; baina Danok Danena taldearen izena eta Villabona/Zizurkil herriena ere gorenean uzten saiatzen da beti".


haurreskolak | LAB SINDIKATUA\nHaurreskolak Partzuergoko langileek bat egin dute LAB, Steilas eta ELA sindikatuok egin dugun deialdiarekin, jarraipena %73koa izan da EAEko haurreskoleta. Lan Sailak ezarri dituen gehiegizko zerbitzu minimoak direla eta hainbat haurreskoletan plantila guztiari kendu zaio greba egiteko eskubidea, alegia bi hezitzaileko haurreskola guztiei, orotara 278 langileri.\nHaurreskolak Partzuergoko gerentearen dimisioa eskatzen dugu\nMatrikulazioan izandako gorabeherak aintzat hartuta, Haurreskolak Partzuergoak datorren ikasturterako langileen birkokapena-deialdia normaltasunez egin du, bizi dugun pandemiak eragindako egoera bereziriari bizkarra emanda. Izena eman duten umeen arabera banatu ditu berriz ere lanpostuak, kontingentzia-plan batek eskatuko lituzkeen errefortzu-beharrei muzin eginez. Berriz ere, irizpide ekonomizistak erabili ditu, pedagogikoak edo osasunekoak kontuan hartu gabe.\nLAB sindikatuak Kudeaketako Arloko langileentzat deitutako hilabeteko grebaren 9. egunean eta urtebeteko negoziazioa luzearen ostean, Haurreskolak Partzuergoko Mahai Negoziatzailean aurreakordioa sinatu zuen...


464 Emaitzak Partekatu Erakutsi 20 40 100\nJatetxea Ibesi Lezáun\nJatetxea Dulanz Abárzuza Tartea 10 Km.\nJatetxea Lizarragakobenta Lizarraga Tartea 12 Km.\nJatetxea Aroa Entregarnatxas Zurucuáin Tartea 15 Km.\nJatetxea Yerri Estella-Lizarra Tartea 16 Km.\nJatetxea Richard Estella-Lizarra Tartea 16 Km.\nPintxoak hartzeko taberna La Tasca Estella-Lizarra Tartea 16 Km.\nJatetxea Asador La Tasca Estella-Lizarra Tartea 16 Km.\nPintxoak hartzeko taberna Richard Estella-Lizarra Tartea 16 Km.\nPintxoak hartzeko taberna Yerri Estella-Lizarra Tartea 16 Km.\nJatetxea Fonda Izarra Estella-Lizarra Tartea 16 Km.\nPintxoak hartzeko taberna Batzoki Estella-Lizarra Tartea 16 Km.\nJatetxea Casanova Estella-Lizarra Tartea 16 Km.\nPintxoak hartzeko taberna Casanova Estella-Lizarra Tartea 16 Km.\nPintxoak hartzeko taberna Izarra Estella-Lizarra Tartea 16 Km.\nJatetxea Astarriaga Estella-Lizarra Tartea 16 Km.\nPintxoak hartzeko taberna Maracaibo Estella-Lizarra Tartea 16 Km.\nPintxoak hartzeko taberna La Conrada Estella-Lizarra Tartea 16 Km.


Smartphoneak badituen baina zuk menderatzen ez dituzun sei funtzio | Euskaltel Blog\nSmartphoneak badituen baina zuk menderatzen ez dituzun sei funtzio\nAdi. Smartphoneak baditu zuk menderatzen ez dituzun funtzio batzuk, zure bizimodurako lagungarriak guztiak ere. Horien berri ematera gatozkizu. Zure mugikorrari buruz jakin beharreko guztia bazenekielakoan bazeunden ere, elkarrekin denbora luze daramazuela eta, ez du galdu oraindik zu harritzeko ahalmena.\nKontaktu-datuak, blokeoa saihesten\nSmartphonea galtzen baduzu, baliteke “bizirik” aurkitzea. Hau besterik ez duzu behar: zuri laguntzeko prest dagoen norbait, eta zure “Jabearen informazioa” blokeo-pantailan jartzea. Hartara, zure mugikorra aurkitzen duenak ikusi egingo ditu idatzi dituzun datuak (zure izena eta telefono-zenbakia, adibidez), eta, beharbada, zintzo jokatu eta deitu egingo dizu.\nSartu Doikuntzak, Segurtasuna, Informazioa eta Zuzeneko sarbideak, Jabearen informazioan, eta idatzi zure datuak, edo senide edo ezagun batenak. Oso lagungarria izaten da informazioa honetarako ere: istripuren bat gertatuz gero, larrialdi-zerbitzuek nori deitu jakin dezaten.\nErabili lupa-modua xehetasun txiki hauetarako\nGertatu al zaizu inoiz pantailari argazki bat egin behar izana ondo ikusten ez zenuen xehetasun baten tamaina handitzeko? Kontuz! Ez zaie 40 urtetik gorakoei bakarrik gertatzen ;). Jende askok izaten ditu arazoak gailuaren karaktereak bereizteko, baita “Testu handia” aukera erabilita ere. Zuri ere gertatzen al zaizu? Beste behin ere, zure smartphoneak badu horretarako konponbiderik.\nZoaz Doikuntzak, Irisgarritasuna, Ikuspena menura, eta aktibatu Handitzeko keinuak, Lupa-keinuak edo Ukipen-zooma. Ondoren, pantaila hiru aldiz sakatu, eta erabil dezakezu zooma, bi hatz mugituz pantailaren gainean.\n3. Grabatu eta argazkiak atera, dena batera? Bai, egin daitezke biak batera.\nEgia da, bai: aldi berean argazkiak atera eta bideoak graba ditzakezu. Gailu batzuek kameraren ikonoa erakusten dute grabatzen ari zarela; zurea ez bada horietakoa, aski duzu pantaila ukitzea grabazioa egiten ari dela. Hartara, aparte gordeko da argazkia.\n4. Aurreztu denbora iPhonearen hiruko deia erabiliz\nOso erraza da hiruko deiak egitea sagartxoaren smartphonearekin: deitu lehenbiziko solaskideari eta, erantzuten dizunean, sakatu zure pantailan Gehitu deia aukera. Deitu bigarren kontaktuari eta, konexio hori martxan denean, sakatu Bateratu. Eta nahi adina hitz egin!\n5. Mugikorra ez duzula aurkitzen eta isildua dagoela?\nLasai… Denoi gertatu ohi zaigu. Sartu Google Playren zure kontuan, ordenagailu edo tableta batetik, jo Tresnak aukerara (goian, eskuinean) eta, ondoren, Gailuen administratzaileara. Hautatu galdu duzun mugikorra kontu horri atxikitakoen artean, eta aukeratu Soinua erreproduzitu. Lixto!6. Ezaguna egiten al zaizu dinosauro hori?\nSeguru ez zenekiela ezkutuko joko bat dela Googleren dinosauro maitagarri hori. Oso xumea da, ez du zera handirik, baina seguru askotan ikusi duzula eta ez zarela ohartu une atsegin bat igarotzeko balio dizula. Probatzeko, deskonektatu WiFia eta datu-konexioa zure gailua Interneterako konexiorik gabe uzteko; sakatu Chrome, eta saiatu edozein webgunetara sartzen. Konexiorik ez duzula dioen mezua agertzen zaizunean, ukitu dinosauroa, jokoa has dadin. Eta ondo pasa!\nBa al zenuen mugikorraren funtzio horien berri? Besteren bat baliagarria edo dibertigarria iruditzen bazaizu eta guri hura aipatzea ahaztu bazaigu, utziko al diguzu iruzkin bat haren berri emateko? 😉


EH Bildu nagusi Errezilen, Eusko Legebiltzarrerako hauteskundeetan - Urola Kostako Hitza : Urola Kostako Hitza\nEH Bildu nagusi Errezilen, Eusko Legebiltzarrerako hauteskundeetan\nErrezilen bukatu dute boto kontaketa. EH Bilduk eskuratu ditu boto gehien Errezilen, 183 boz. Bigarren indarra EAJ izan da, 93 boto lortuta. 439 herritar zeuden gaur botoa ematera deituta. 2016ko Eusko Legebiltzarrerako hauteskundeetatik parte hartzeak gora egin du Errezilen; %64,24 izan da.\nEusko Legebiltzarrerako hauteskundeak izan dira gaur, uztailak 12, Araban, Bizkaian eta Gipuzkoan, eta dagoeneko hasi dira herrietan botoak kontatzen. Errezilen EH Bilduk irabazi ditu hauteskundeak, 183 boto (%65,12) eskuratu ditu. Bigarren indarra, berriz, EAJ izan da, 93 boz (%33,09) eskuratuta. Elkarrekin Podemosek lau boto (%1,42) jaso ditu, Equo-Berdeak bat (%0,35) eta boto baliogabe bat ere izan da.\nErrezilen 439 herritar zeuden hauteslekuetara deituta gaurkoan, eta parte hartzea %64,24koa izan da; 282 herritarrek eman dute botoa. Abstentzioa, berriz, %35,76 izan da.\n2016an egin ziren azkenengoz Eusko Legebiltzarrerako hauteskundeak, eta orduko hartan ere EH Bildu izan zen nagusi Errezilen, 181 boto eskuratuta. Bigarren indarra EAJ izan zen Errezilen, 83 botorekin. 2016ko hauteskundeekin alderatuta, parte hartzeak gora egin du Errezilen: parte hartzeak lau puntu gora egin du.


kritiken hemeroteka » Bizitoki\n« (Afrikako) lur joriko sorkuntza biluzia | Esnatzean »\nBizitoki Felipe Juaristi / El Diario Vasco, 2009-04-10\nEtxea, gure garai honetan, bizitzaren ardatz eta oinarri bilakatua zaigu. Bera da gure eguneroko jardunaldiaren abiapuntu; bera, gure helmuga eta aterpe. Etxean pasatzen ditugu ordurik gehienak. Etxetik kanpokoak deserrikoak dira ia. Baina gauza bat da etxea gozatzea, eta bestea etxea bizitzea. Ezberdinak dira, eta uste dut ezberdintasun hori ederki ageri dela Katixa Agirreren ipuin liburu honetan. Sei dira guztira: “Pijama festa”, “Guy Fawkes-en traizioa”, “Jaun eta jabe”, “Bere loa arina da”. “Hosting” eta “Feng Shui-aren errua”.\nGauza bat da etxea, eta bestea bizitokia. Liburuko pertsonaiek etxerik badute, hala moduzkoa batzuetan, baina benetako bizitokirik ez. Bizitzak ihes egiten baitie errealitatearen eta desiraren artean zabaldutako zirrikitutik. Zenbat eta handiagoa izan zirrikitua, orduan eta nahasiago bizitzari buruz duten ikuspegia. Nahasmendua dela esango nuke mundu modernoaren ezaugarririk behienena. Eta nahasmenduan bizi dira liburu honetako pertsonaiak. Bizitza eta bere errutinak nahasgarriak eta tronpagarriak dira; indar bateko zein bestekoek pertsonaiak batera eta bestera eramaten dituzte; ezin dute ongi kokatu beren buruak, bizi diren ingurumenean, ez baita erosoa. Pertsonaiek, hala ere, kontraesan guztien anean badabiltzan arren, aurrera jotzen dute, jakinik zerbait utzi dutela atzean. Erabakiak hartu beharra dago, eta erabaki hartzea erdibigarria da, beti geratzen baita ondo egin ote den zalantza. Ipuinak ongi eramanda daude, Erritmoa ez da bizia, pasatua baizik. Denbora ere ez da presazkoa, lasaia baizik, kamara motelaz filmatuta bezala.


Mundukidek antolatzen duen gospel kontzerturako sarrerak zozketatzen dira — TUlankide MONDRAGON\nMundukidek antolatzen duen gospel kontzerturako sarrerak zozketatzen dira\nKontzertua erakundearen 20. urteurrena ospatzeko antolatu da. Azaroaren 8an izango da, Amaia antzokian. TU Lankidek bi sarrera bikoitz zozketatzen ditu.\nKontzertu solidarioa ABA TAANO talde ugandarrak eskainiko du. Eta kontzertuan zehar, Goikobalu Txikiko gaztetxoen kolaborazioa izango du gospel talde afrikarrak.\nSarrerak 10 eurotan eskuratu daitezke Amaia antzokian (lehiatillan egunean bertan) eta aldez aurretik www.arrasate.eus helbidean.\nHazitako umezurtzegian musika beraien bizibide bihurtu duten 5 gazte hauek Afrikako bihotzera eramango gaituzte mota guztietako ahots liluragarriekin.\nEuropako eskenatoki handienetan aritutako taldeak nazioarteko 9 sari irabazi ditu jadanik eta ibilbide artistiko oparoa atzematen zaie aurrerantzean ere.\n20 urte Afrika eta Hegoameriketan lankidetzan\nPrograma berriak bultzatzeko\nMundukidek hurrengo hiru urteetan Brasilen eta Mozambiken jarduera handituko du bi herrialde hauetan bizi den egoera kontutan hartuta. Horietaz gain, Afrikari dagokionez Etiopian lanean hasiak dira eta Amerikan aldiz, Kolonbian eta Ekuadorren. Aurrerantzean ere fokoa pertsona pobretuenen artean jarriko du Mundukidek, komunitate eta pertsonen garapen sozioekonomikoan eragiteko.\n20 urteetan Mundukiderekin lanean aritutako pertsona eta erakunde guztiei eskerrak eman nahi dizkie eta aurrerantzean ere elkarlanerako deia eta babesa luzatzen die, Mundukiderekin erreza dalako solidario izatea!\nKontzerturako zozketako irabazleak izan dira Ana Artetxe eta Yolanda Martinez. Zorionak!


18. Korrikaren karietara, egun osoko festa Hazparnen — Gaztezulo\n18. Korrikaren karietara, egun osoko festa Hazparnen\n18. Korrikaren karietara, egun osoko festa Hazparnen https://www.gaztezulo.eus/albisteak/18-korrikaren-karietara-egun-osoko-festa-hazparnen https://www.gaztezulo.eus/albisteak/18-korrikaren-karietara-egun-osoko-festa-hazparnen/@@download/image/korrika_hazparn_1362473533.jpg\nMartxoaren 16an, larunbata, 18. Korrika Hazparnetik pasako da gaueko 22:30ean; zita aitzakiatzat baliatuz, TTattola Gaztetxeak egun osoko festa antolatu du AEK eta Korrikaren alde. Goizean goizetik hasi eta gaueko kontzertuekin amaituko dute eguna gazteek.\nJakina da 18. Korrika gainean dugula. Martxoaren 14an, osteguna, hasiko da Andoainen, eta 11 egun geroago amaituko da Baionan. Herriz herri, pausoz pauso, Euskal Herri osoa zeharkatuko du etenik gabe, eta azken egunean festa itzela egingo dute Lapurdiko hiriburuan. GAZTEZULO ere bertan izango da.\nHilaren 16an —larunbata—, baina, Hazparnetik pasako da Korrika, eta herriko TTattola Gaztetxeak egun osoko festa antolatuko du. Goizeko 9:00etan elkartuko dira gaztetxean bertan, eta indartsu gosaldu ostean, Kilikolo Zirkoko lagunek erakustaldi txundigarria eskainiko dute.\nEguerdian otordua egingo dute Eihartzea Kultur Etxean, eta 14:00etan film laburrak proiektatuko dituzte bertaratuentzat. Baina 15:00etan hasiko da benetako festa: Trik’ero taldearen laguntzaz, bertso-triki-poteoa egingo dute herriko karriketan barna, eta 18:00etan plazan bilduko dira.\nHorren ostean, Xuriatea ostatuan afalduko dute —aldez aurretik erreserba egin behar da—, eta tripa jaisteko, 22:30ean 18. Korrikan hartuko dute parte gazteek. Azkenik, egunari amaiera emateko, herriko Islaia taldeak eta Arramazka lasartearrek kontzertuak eskainiko dituzte. Egun polita espero dute Hazparnen, bat egin!


Txingudin berpiztu dute errausketaren aurkako mugimendua | Zero Zabor\nHasiera » Errausketa » Txingudin berpiztu dute errausketaren aurkako mugimendua\nHondarribiako manifestazioaren amaierako hitzaldia. (Argazkia: Errausketaren Aurkako Mugimendua)\n[Pello Zubiria Kamino] Otsailaren 4an Hondarribian burututako manifestazioaren uberan berriro jarri dira abian Bidasoa inguruko zenbait jende eskualde hartan errausketaren aurkako mugimendua berpizteko. Hondarribian larunbateko manifestazioaren leloak biltzen zituen Txingudiko eta Zubietako borrokak: “Errausketarik ez Txingudin, ez Zubietan”.\nTxingudiko mankomunitateak Gipuzkoako bigarren errauste planta bertan eraikitzea erabaki zuenean, Txingudi Bizirik plataformak lortu zuen eskualdeko gizartea mobilizatzea. Errausketaren aurkako medikuen GEIS elkartea ere bertan sortua zen eta 2007an GAIA errausketaren kontrako munduko koalizioak Hondarribian burutu zuen lehen biltzar nagusia.\nOrain berriro jarri dira abian Irun eta Hondarribiko herritar batzuk Errausketaren Aurkako Mugimenduaren manifestazioaren antolaketa beren gain hartuz. Hurrengo hitzordua otsailaren 25erako iragarri dute: GEISeko medikuen hitzaldia.\nEz Zubietan, ez Txingudin ez inon!#errausketarikez esaten ari gara ehunka lagun #Hondarribia-n. Hau ez da @diariovasco-n agertuko@tgurasos pic.twitter.com/zGhmO6tbXH\n— Aitor Kaltzakorta (@Kaltzakorta) February 4, 2017


Inperioak sortzen eta erortzen - Uribe kosta - Hiruka.eus\nInperioak sortzen eta erortzen\nArmando Llamosas 2021-11-17 10:00\nInperioak sortzen eta erortzen dira. Horrelakoa da historia, eta horrela gertatzen da gure inguruko aspektu askotan ere. Ezer ez da betiko.\nInperioak sortzen eta erortzen dira. Horrelakoa da historia, eta horrela gertatzen da gure inguruko aspektu askotan. Ezer ez da betikoa. Pasa den mendeko amaieran, Getxo zen Bizkaia osoan udalerri hegemonikoa, kulturari zegokionez. Inguruko herriak herrixkak besterik ez ziren erraldoia aldean. Frankismo ondoren sortutako Aula de Cultura kultura sortzeko fabrika itzela izan zen. Horri ezker izan dugu antzerkia, jazz, blues, azokak… dinamismoa, sorkuntza, ideiak eta gogoa ziren hitzak.\nHala ere, ezer ez da betikoa. Leioa, Sopela Berango… txikiagoak direnak, are eta gehiago errentaz, haien bideak aurkitu dute: Kurtzio, Santa Ana, erakusgune finkoak (Berangon eta Plentzian)… ahalegin handia izan arren, fruitua eman du. Programazio xumea izan da askotan, baina erantzunarekin bat; pretentsiorik gabe, baina eraginkorrak. Espero dugu denborarekin haztea eta hobetzea.\nGetxo kultura erreferentea izateari uzten dio, zaila da Bilbo ondoan. Inguruko herriak, gabeziak gabezia, eskaintza sortzen saiatzen ari dira. Algortako antzoki berria errebultsiboa izan behar zuen, primazia mantentzeko, baina, jakina, lekuaz gain, beste hiru gako daude: dirua, gogoak eta ideiak. Jakina, orden hori derrigorrezkoa ez da.


Makina bat ikuskizun Amorebieta-Etxanoko Zornotza Aretoan\nHogeita hamar ikuskizun baino gehiago taularatuko dira Amorebieta-Etxanoko Zornotza Aretoan kultur denboraldi berriko programazioaren barruan. Dantza, antzerkia, musika, zinea eta familientzat eta umeentzat prestatutako ikuskizunek osatuko dute denboraldi kulturala.\nGaur bertan abiatuko da programazioa Francoren bilobari gutuna antzezlanarekin. Artedrama (Bizkaia), Le Petit Théâtre de Pain (Lapurdi) eta Dejabu Panpin Laborategia (Gipuzkoa) hirugarrenez elkartu dira, Errautsak eta Hamlet aurkeztu ostean, Francoren bilobari gutuna estreinatzeko. Unai Iturriaga eta Igor Elortzak bertsolariek idatzia eta Ximun Fuchsek zuzendua, joan den urtean aurkeztu zuten obra Luhusoko Harri Xurin. Obraren aktoreak: Ander Lipus, Patricia Urrutia, Manex Fuchs, Zoila Berastegi, Urko R. Pescador, Erika Olaizola eta Pako Revueltas. Antzezlanak Gerra Zibila bizi zutenen osteko belaunaldiengan izandako eragina du aztergai. Hala, Frankismoak eragindako zama edo motxila anitz agertuko da oholtzan, pertsonaia bakoitzak berea erakutsiko baitu.\nAntzerkiarekin jarraituz, hamabi izango dira taularatuko diren antzezlanak, horietatik hiru familiei zuzenduta, tartean Atte hil aurretik antzezlana, Beheko Larraine taldeak antolatua. Bertan, Maxus eta bere biloba Aneren istorioa kontatzen zaigu, non lehenak bigarrenari gauero ipuin bera kontatzen zion. Amona joan ostean, bi hilabetez ipuin hori berriz entzun gabe, benetako esnahaia aurkituko dio komediak eta tragediak markatutako antzezlan honetan.\n3 eta 18 urte arteko gazteentzat antzerkirako gunea den Zugan ni gazteen antzerkiaren X. edizioa ere burutuko da.\nBeste aldetik, datozen hilabeteetan, Zornotza Aretoan KINE zineklubeko lau ziklo ikusi ahal izango dira. Ziklo bik Euskolabela izango dute, beste batek Ongi etorri errefuxiatuak izango du izena eta azkenak Emakumearen Egunaren inguruan emakumeen gaia landuko du. Euskal film labur onenak biltzen dituen Kimuak 2016 ere ikusi ahal izango da.\nMusikari dagokionean, Zornotza Aretoak Musika Gertu (Basauri, Leioa, Zornotza) zikloa bilduko du beste behin, Dead Combo talde portugaldarraren eskutik. Dantzak ere bere lekua izango du Zornotza Aretoan, familia osoari zuzenduta dagoen ikuskizun bati esker.\nProgramazio osoa hemen eskuratu daiteke.\nVK Komunikazioa-k bidalita // 2017-01-20 · 09:32:11\n“Txarriboda” antzezlanaren estreinaldia, Errenterian\nGaur abiatuko da “Bilboko Zirkuitua” ATX Teatroren “Fakiu” lanarekin


erregistroak | 31 eskutik\nArtxiboa laburpen hitzeka: erregistroak\n2013/02/21 · 07:00\nLaburpen hitz hauekin albistegiak, erregistroak, esapideak\n2013/01/01 · 07:00\nUrte berrian sartu gara, baina berriro ere zaila zait bukatu berri den urtean foro honetan azaldu eta eztabaidatu diren zenbait gaitatik aldentzea. Elixabete Perez Gazteluk abenduaren 10ean mahaigaineratutako gazteen idazkera ez-estandarraren kontutik abiatuko naiz oraingoan. Euskara egunero eta askotariko komunikazio-egoeretan erabiltzen duten hiztun gazteez ari da Eli, alegia, euskararen etorkizunerako gako diren hiztunetako batzuez. Garbi dago hizkuntzen erabilerarekin estuki lotuta datozela hizkuntzen beraien aldaketa eta egokitzea. Euskaldunok oro har onartuta daukagu euskararen iraupenaren gakoa erabileran datzala, baina erabilerak dakarren aldaketak urduri jartzen gaitu. Euskararen historia edota tradizio idatzia aztertzea eta deskribatzea edota aldaera estandarraren arauak finkatzea filologoek eta hizkuntzalariek egiten ditugun lan “teknikoak” dira, hasieratik eta une oro kontrola ditzakegun jarduerak dira, baina hizkuntzaren aldaketaren jitea ezin aurreikus dezakegu, hiztun guztiek eta hiztun-komunitate guztiek egiten dituzten erabileren emaitza baitira aldaketok. Hizkuntzalariok erabilera berriak aztertu eta interpretatzen ditugu, baina ezin ditugu kontrolatu: hizkuntza hiztunena da eta ez hizkuntzalariona. Aldaketa jakin bat hizkuntzaren gainbeherarekin lotuko du batek eta beste batek, aldiz, hizkuntzaren garapenarekin, eta normalizazioaren jomugan dugun hizkuntza-ereduarekin lotuta egongo dira neurri handian interpretazio horiek.\nHitz egiten duten bezala idazten duten gazteek oso ondo dakite komunikazio-egoera formaletan, adibidez, unibertsitatean lan bat aurkeztu behar dutenean edota lan-eskaintza bati erantzuteko aurkezpen-gutuna idatzi behar dutenean, ortografia estandarra erabili behar dutela. Elik erakutsi digun kartelaren modukoak irakurtzen ditugunok ere badakigu erabilitako ortografia ez dela estandarra eta, beraz, komunikazio-egoera informalarekin eta hiztun mota jakin batekin lotzen ditugu hizkuntzaren erabilera horiek. Erabilera berri horien interpretazioa eta horrek dakarren balio komunikatiboa posible dira ortografia estandarra egun finkatuta dugulako. Izan ere, euskara estandarrik ez genuenean, zaila zatekeen, kartela euskaraz idatzita zegoela ikusteaz haratago, kartel horretan bestelako informazio pragmatikorik antzematea. Estandarretik urruntzea bada, beraz, gaur egun erregistroak garatzeko bide bat, estandarrik ez genuenean ezinezkoa zen bidea. Asier Larrinagak aipatzen zuen «hizketa-komunitatea» kontzeptuarekin lotuz, estandarraren arauak partekatzeak eta hainbat komunikazio-egoeratan ulertzeko eta erabiltzeko gauza izateak bihurtzen gaitu hizketa-komunitate, bai eta bestelako erabilerak interpretatzeko erabilera-arau batzuk partekatzeak ere. Hizketa-komunitatea hizkuntzaren aldakortasuna eta aldaketa ikertzeko azterketa-unitatetzat hartzen da egun, hizkuntzaren aldaera bakarra erabiltzen duen hiztun-taldetzat baino areago. Normalizazioaren jomuga askotariko erabilera eta erregistrodun euskara izan behar dela sinetsita, Elik deskribatutako fenomenoan «gorakadaren lehen zantzuak» ikusten ditut nik, Pruden Gartziak bezala, eta ez «euskararen gainbeheraren sintoma» Asier Larrinagak zioenez.\nIdoia Santamariak aipatzen zuen abiatu, abiarazi, abian jarri bezalako formulen zabaltzea ere, euskararen biziberritzearen sintomatzat hartuko nuke nik gainbeheraren sintomatzat baino areago. Izan ere, hizkuntza jakin bat komunikatzeko maiz erabiltzen duten hiztunen arteko harreman-sare arinak behar dira «diskurtso-errutinak» garatzeko, eta diskurtso-errutina horiek partekatzeak, hain zuzen ere, errazago egiten digu hizkuntza egunero eta komunikazio-egoera desberdinetan erabiltzea. Funtzionalago bihurtzen da hizkuntza errutinak finkatzen eta partekatzen direnean, eta ez dut uste horrek sinonimoak eta erdisinonimoak baztertzera eramaten gaituenik. Testu landuago eta profesionalagoetan erabiltzen direla esango nuke nik, eta testu horiei eta testu horien sortzaileei balio erantsia gaineratzen dietela.\nAzaldutako bi fenomenoak euskararen erabilera eta erabileraren arauak partekatzen dituen hizketa-komunitate baten garapenaren seinaleak dira. Nire iritziz, euskararen biziberritzean aurrera segitzeko dugun erronka da hizkuntza-esperientzia eta errepertorio linguistiko mugatuagoa duten hiztunak ere hizketa-komunitate horretan integratzen joatea. Unibertsitateko ikasleen artean nabaria da euskara gutxiago erabili dutenek, hain zuzen ere, diskurtso-errutinen faltan direla eta testu desegokiak idazten dituztela askotan beren gramatika-gaitasuna eta sormena beste baliabiderik ez dutelako. Hain zuzen ere, unibertsitatean elkartzen dira gune soziolinguistiko desberdinetako hiztunak eta aukera paregabea da hizkuntza-esperientzia mugatuagoa duten gazteak errepertorio linguistiko zabaleko Oiartzualdeko gazteen modukoekin nahasteko eta beraiei esker beren hizkuntza-gaitasuna handitzeko. Hala gertatzen zen duela hogeita hamar urte inguru nik unibertsitatean ikasten nuenean, baina oraingo egoera oso bestelakoa dela iruditzen zait. Beldur naiz euskalkiduna izatearen harrotasuna komunikazioa solaskidearen profil soziolinguistikoari egokitzeko beharraren aurretik jartzeak ez ote dakarren euskalkirik gabeko hiztunen gutxiespena eta bazterketa. Horren seinale ote da zenbait ikaslek erakutsi didaten autoestimu linguistiko ezin baxuagoa. Izan ere, behin baino gehiagotan gertatu zait klasekideen aurrean ahozko aurkezpena egiteko orduan ikasleren batek Gasteizekoa dela aitortzea eta bere euskaragatik barkamena eskatzea. Ñabardurak ñabardura, beraz, azkenean bat nator Asier Larrinagaren kezkaren zati batekin ere.\nLaburpen hitz hauekin erregistroak, hizketa-komunitatea, hizkuntza-gaitasuna, komunikazio-egoerak


AVS online ikastaro berria: "Zerbitzu publikoen kudeaketa udal sozietate publikoaren aldetik" - AVS EUSKADI\nAVSren Zerbitzuak Kudeatzeko Lantaldeak online ikastaro berri bat prestatu du, “Zerbitzu publikoen kudeaketa udal-sozietate publikoaren aldetik” izenburupean. 30 orduko iraupena izango du eta apirilaren 19an hasi eta maiatzaren 28an amaituko da. Gaur egun toki-erakundeek kudeaketa berreskuratzeko duten joerari erantzun nahi dio ikastaroak; hain zuzen ere, administrazio titularrek zerbitzu publikoen kudeaketa berreskuratzeko joerari. AVSk antzeko ikastaro bat antolatu zuen 2019an, eta, orain, gaiari sakonago ekin nahi dio, udalen menpe berriro finkatzeko prozesuen konplexutasuna dela eta. Prestakuntzak legegintzaren aldetiko berrikuntzak aztertuko ditu, bai eta sozietate horien kontzepzioa eta jarduteko era neurri handi batean aldatu duten doktrinaren eta jurisprudentziaren interpretazio berriak ere.\nIkastaroa bost modulutan banatzen da, bakoitza 6 ordukoa: kudeatzaile publikoaren gaurkotasun juridiko-ekonomiko eta soziala (Enrique Bueso Guirao eta Juan Manuel Pérez Mira); Lan-kontratazioko prozesu praktikoa eta kontratazio-organoaren erantzukizunak (Francisco García Martínez); Ingurune propioko enkargu espezifikoa (Fernando Díaz Cano); Zerbitzu baten zuzeneko kudeaketarako enkargua (Jordi Gimeno Vilanova); eta Udal sozietate publikoen aldetik Garapen Jasangarrien Helburuen kudeaketa (Emilio Altur Mena). Lan-ingurunea AVSren Gela Birtuala izango da. Bertan, eztabaidarako eta kontsultetarako foroa, tutoretza-sistema, lanak eta asteko webinarra irekiko dira, baita irakaskuntza-materiala ere. Izena emateko epea apirilaren 16an amaituko da.


Ludopatiaren oinarri biologikoak | Consumer\nLudopatiaren oinarri biologikoak\nGarunaren aurreko aldean aktibazio-maila txikiagoa da jokoarekiko mendekotasun patologikoa duten pertsonengan.\nEgilea: Egilea KIMA GANIVET\nErresonantzia magnetikoko teknika berrien bidez lortutako erregistroei esker, ikusi ahal izan da garuneko gune jakin batzuek aktibazio-maila txikiagoa dutela joko patologikoarekiko mendekotasuna duten pertsonengan. Irudiak dira mendekotasun-mekanismo bat objektibatzen duten lehenak.\nJokoarekiko mendekotasunak, jakina denez, portaeran aldaketa handiak eragiten ditu, eta horrek eragin negatiboa du jokalariaren gizarte-ingurunean eta haren osasunean. Orain arte ikusi ez dena da aldaketa horiek ageriko isla dutela garuneko eremu espezifikoetan. Eremu horietan sari-mekanismoak aurrealdean daudela uste da. Behatutako emaitzen arabera, zenbat eta aktibazio txikiagoa, orduan eta handiagoa izango litzateke joko patologikoarekiko mendekotasuna.\nHamburgoko (Alemania) Unibertsitate Ospitaleko Terapeutika Konduktistaren Unitateko Jan Reuter buru duen taldeak eman ditu ludopatak joko eta zori-makina askoren sari-mekanismoen mende daudela ulertzeko gakoak. Naturen berriki argitaratutako artikulu batean, egileek frogatu ahal izan zuten, kalitate handiko erresonantzia magnetiko bidezko ikonografia baten bidez, nola erreakzionatzen duen sari-sistema mesolinpikoak joko patologikoaren estimuluaren aurrean. «Jarduera murriztu egiten da ludopaten kasuan, eta drogazaleen antzeko mendekotasuna sortzen du», idatzi du Reuterrek Naturen.\nLudopatiaren eta sari-sisteman sentikortasuna murriztearen arteko erlazioa aurretik susmatu zen. Baina inoiz ez zen lortu objektiboa izan zezakeen irudirik, edo, beste era batera esanda, mailaketa kuantitatibo bat ezar zezakeen irudirik. Ikertzaileek aipatzen dute «behe- eta bentromedia-ildaskatuaren aurrealdeko aktibazioaren murrizketa», eta alderantziz lotzen da mendekotasunaren grabitatearekin.\nMendekotasun bat arakatzen\nAzken bi hamarkadetan eta, bereziki, «garunaren hamarkada» deritzonean, nazioartean ahalegin handia egin den arren, laurogeita hamarreko hamarkadan gutxi dakigu mendekotasunen izaera biologikoari buruz. Faktore biopsikikoak, familiakoak, sozialak eta ingurumenekoak gaixotasun horien jatorritzat hartzen dira, eta biogenetikaren ikuspegitik gehien aztertutako mendekotasuna drogazaletasuna da.\nLudopatiaren oinarri biologikoak abusuzko substantziekiko mendekotasunen antzekoak dira\nFamilietan egindako azterketa genetikoek substantzia psikoaktiboen erabilera-tasak identifikatu dituzte: hiru edo lau aldiz handiagoak muskulu biki monozigotikoetan muskulu biki diziotikoetan baino. Ikertzaileek, ordea, ez dute markatzaile biologiko edo akats genetiko berezirik eman.\nIldo horretan dagoen base solido bakarra, balio kliniko eskasekoa bada ere, dopamina-hartzaileen aldakuntzekin lotutako aleloak adierazten dituzten zenbait azterketatik datorrena da. Ikusi dugunez, aldakuntzak ohikoagoak izan daitezke substantzien mende dauden pertsonengan, haien mende ez dauden pertsonengan baino.\nMendekotasunak ikertzeko hipotesi bat estimulazio psikomotrizitatearen teoria izan da orain arte; beraz, substantziak edo jokoa estimulatzeko eta indartzeko mekanismo biologikoak berdinak izango lirateke edo, gutxienez, elementu komunak. Hori litzateke sistema mesokortikolinpikoko neurona dopaminergikoak aktibatzearen kasua.\nNeurona horiek funtsezko zeregina dute elikadurarekin, edariarekin, garuneko estimulazio elektrikoarekin, sexu-jokabidearekin edo substantzia eta estimulu atsegingarrien bilaketarekin zerikusia duten jarreretan. Zehazki, A10 taldeko neurona dopaminergikoak, zeinaren gorputz zelularrak sabelaldeko eremu tegmentalean (ATV) baitaude, aurreko garuneko zenbait eskualde basaletara proiektatzen dira, hala nola accumbens nukleora (NAcc), tuberkulu olfatorioetara, aurreko azal aurrefrontalera eta zelularrera, hipokanora eta amigdala.\nDiagnostiko-irizpideak ezartzean, ludopatiaren edo joko patologikoaren funtsezko ezaugarria portaera ludiko desmoldakorra, iraunkorra eta errepikaria dela jotzen da, eta bizitza pertsonalaren, familiakoaren edo profesionalaren jarraipena aldatzen duela, gertaera maniakorik ez dagoenean. Bestalde, nahaste hori lotuta dago, halaber, gaixoaren edo gaixoaren bizitza menderatzen duten apustu-jokaldi ugari eta errepikatuekin, gizarte-, lan-, material- eta familia-balio eta -betebeharren kaltetan.\nEgia esan, ikertzaile eta kliniko askok uste dute joko patologikoa beste mendekotasun bat dela, baita mendekotasun hutsa ere. Joko patologikoa adikzio-nahastetzat har daiteke, mendekotasun-nahasteen zenbait alderdi barne hartzen dituelako, baita abstinentzia-sintomak ere.\nPaziente ludopatekin egindako ikerketen arabera, %50ek alkoholismo-aurrekariak dituen familia-historia du. Beste ikerketa batzuen arabera, mendekotasun hori substantzien mendekotasunarekin lotu da, eta, halaber, joko patologikoaren prebalentzia handia dago ludopata duten pazienteen gurasoetan.\nNatureren artikulua sinatzen duen talde alemanak objektibotutako irudiek baieztatu egin lezakete zenbait garun-eskualde daudela, hala nola, amigdala eta aurrealdeko azala, sari-sistema bakarraren oinarri neurobiologiko gisa parte hartzen dutenak, estimulu kimiko, ludiko edo beste jarduera autoatsegingarri batzuei erantzuten dietenak.\nAlemaniako Psikiatria Aldizkarian, duela gutxi, saiakera bitxi baten berri eman zen. Saiakuntza hori Ekuadorreko ikertzaile batek, Marcos Serrano-Dueñas (Carlos Andrade Marín ospitaleko Neurologia Zerbitzua), sinatu zuen, eta bertan Parkinsonen gaixotasuna duten gaixoetan ludopatia-nahasteak agertzeko arriskua lotu zen. Gaixoek depresioa, antsietatea eta arazo obsesibo-konpultsiboak izaten dituzte maiz.\nSerrano-Dueñasek ludopatia zuten pazienteak aztertu zituen. Ezaugarri komun bat zuten: Parkinsonen gaixotasuna, gero eta gehiago hondatzen ari zena, eta botika dopaminergikoekin automedikazioa. Paziente horien adikzioa ez zen jokoarekiko soilik, farmako horiekiko ere bazen. Kontrol medikoa ezarri ondoren, ludopatiak hilabete gutxira utzi zuen. «Jokabidearen nahasteak zerikusia izan lezake sari dopaminergiko deskonpentsatuko sistema batekin, zeina mendekotasun estereotipikoak dituzten pazienteena baita», adierazi du Serrano-Dueñasek.\nIkertzaile iberoamerikarrak ondorioztatu zuen Parkinsona duten gaixoetan ludopatiak agertzeak dopaminaren errezeptore mesolinpikoen gainestimulazioarekin zerikusia duela, gaizki kalibratutako tratamendu baten ondorioz.\nNeurona dopaminergikoen V10 arloa da ikasteko eta saritzeko mekanismoekin zerikusia duten mendekotasunen arduraduna. Aztertutako lau pazienteek antsietate-nahaste orokorraren irizpideak betetzen zituzten. «Nahiz eta hipotesi batek baino gehiagok postulatzen duen ludopatiaren jatorria, badirudi argi dagoela dopamina bere etiopatologian sartuta dagoela, baita mendekotasun farmakologikorik gabe ere», abentura bat du ikertzaileak.\nArtikulu horrek «loteriaren nahaste konpultsiboa» izeneko sindromea du hizpide. Adineko pazienteek oso berezkoa dute sindrome hori, eta beste joko-mota batzuk eskuratzea oztopatu edo mugatu egin daiteke. Gainera, gaixo horiek beren baliabideak alferrik galtzeko arriskua dagoela ohartarazten du, nekez irabaziko duten sari batean.\nerresonantzia magnetiko garun ludopatía-eu parkinson-en gaixotasun sari-sistema tratamendu dopaminergiko


Borroka ia denak lurrean bukatzen dira. Egia ote? - EMAIONK\nBorroka ia denak lurrean bukatzen dira. Egia ote?\nBy joseaizbarrena on 2017-06-07\nBolo-bolo dabilen kontua da hori, eta jende asko eta asko erabat sinestaturik dago hala dela; hau da, kaleko edo tabernetako borroka gehien-gehienak –%90 inguruko datua ematen dute batzuek– lurrean bukatzen direla. Egia edo mito hutsa?\nGavin Mulholland borrokalari ohiak artikulu bat idatzi zuen orain dela urte batzuk gai honetaz, eta haren iritzia ekarriko dugu hona. Borrokalari ohia izateaz gainera, hainbat arte martzialetan aritzen da ikasle eta irakasle. Klubetako atezain eta zaindari ibili da, era berean, Erresuma Batuko hainbat tokitan. Hori dela eta, behin baino gehiagotan tokatu zaio zuzenean parte hartu behar izatea borroketan, edo mutur-joka ari ziren beste batzuk banantzen saiatu behar izatea. Badaki, beraz, zertaz ari den hizketan.\nIritzi honen jatorria: 1998. urtean Los Angeles Times Magazine egunkariak argitara eman zituen Los Angeles-ko Polizia Departamentuaren (LAPD) txosten baten zenbait ondorio. Besteak beste, hauxe zioten: “… indarra erabilita egin diren hainbat atxiloketa aurrez ikusi ahal izanen ziren, edo askoz ere hobeki bideratu ahal izanen ziren, baldin eta parte hartu zuten poliziek entrenamendu hobea izan balute”. Hori esateko arrazoia, bestalde, izan zen atxiloketa horien bi herenak (%62) hala poliziak nola atxilotuak lurrean zeudela egin zirela, eta badirudi LAPDko poliziak ez zeudela prestaturik atxiloketak lurrean egiteko.\nBaina bada arazo txiki bat: atxiloketa horiek ez dira egiazko borrokak. Gehienez ere, bietako batek egiten du borroka, bestearen lana baita, besterik gabe, atxilotua mendean hartzea, eta hori dela-eta maiz-maizenik bukatzen dute “borroka” horiek lurrean. Hala ere, LAPDk emandako datuak ikusita hamarretik sei bukatzen dira lurrean, ez bederatzi.\nEta zer gertatzen da kaleko borroka arrunt batean? Esaterako, taberna edo dantzaleku batean goizeko ordu txiketan gertatzen den horietako batean? Hor, bai, Gavin Mulholland-ek dioenez horrelako borroka askok eta askok bukatzen dute lurrean. Izan ere, horrelako borroketan parte hartzen duten gehienen ezaugarriak hauexek dira: entrenatu gabekoak dira, borrokarako gaitasun gutxi daukate, mozkorturik daude… Besoak haize-errotak balira bezala mugitzen hasi, elkarren kontra talka egin… eta lurrera erori, dena bat da.\nEta, horrelakoetan ere, aditu batzuek diote lurrean bukatzen duten borroken kopurua gertuago dagoela %40tik %90etik baino. Bi arrazoi nagusi ematen dute horretarako:\nBorrokatzeko gaitasun eskasa izateagatik. Berehala nekatzen dira eta gorputzez gorputz borrokatzen hasten dira, eta hortik lurrera pauso bat besterik ez da.\nBorrokalariren bat oztopatu eta erortzen da.\nEta zer gertatzen da emakumeen kontrako erasoetan? Horrelakoetan bai, gehienetan lurrean bukatzen dira eraso horiek, eraso sexualak baitira asko eta asko. Baina, horiek egiazko borrokak al dira?\n[…] Borroka ia denak lurrean bukatzen dira, egia ote? […]


Gaur Usurbilen garraio zerbitzu publikoetako murrizketen aurka alegazio bilketa egingo da | Usurbildarrak aurrera\n← Bagoaz, Sare eta Etxeratek 20 espetxetan barrena bira egingo dute Parisen helmuga izango duena\nHaimar Zubeldia txirrindulari usurbildarraren omenaldia prestatzeko bilera gaur Potxoenean →\nGaur Usurbilen garraio zerbitzu publikoetako murrizketen aurka alegazio bilketa egingo da\nPosted on 2017/10/06 | Iruzkin 1\nXabier Arregi (Usurbil), Ana Karrere (Andoain) eta Luis Intxauspe (Hernani) alkateak. Arg.: Noaua! astekaria\nIrailaren 7an Gipuzkoako Foru Aldundiak herriko autobus zerbitzuak murrizteko asmoa duela jakin genuen jendaurrean jarri zuen proiektuaren bidez. N-1 errepidea baliatzen duten edota Donostia zein Buruntzaldeko autobus zerbitzuetan eragingo dute murrizketa hauek. Usurbileri dagokionez, Donostiako ospitalera doan zerbitzua kendu egingo duela jakinarazi du Aldundiak; Usurbil, Aginaga eta Txokoaldeko geltokietako zerbitzuak ere. Usurbil Hernanirekin lotzen duten zerbitzuari dagokionez, Zubieta eta Santueneko geltokiak ere kendu egingo dira, hau da, Zubieta eta Santuenetik ez da igaroko autobus zerbitzua.\nUsurbil, Hernani eta Andoaingo udalek Gipuzkoako Foru Aldundiak herritarrak ez dituztela informatu ezta aintzakotzat hartu salatu dute. Salaketa hau aste honetan bertan Donostian egin da, Diputazio aurrean. Usurbil (Xabier Arregi), Hernani (Luis Intxauspe) eta Andoaingo (Ana Karrere) Udaletako alkateek agerraldia egin dute bertan: “Andoaingo, Hernaniko eta Usurbilgo udalek Gipuzkoako Foru Aldundiari eskatu nahi diogu aurreproiektu hori bertan behera uzteko eta inplikatuta gauden udalerrietarako ordezkariekin mahai baten inguruan esertzea konponbide adostu bat bilatzeko”.\n“Gipuzkoako Aldundiak Tolosan, N-I-ean, Buruntzaldean eta Donostiako garraio publiko loturetan egingo dituen moldaketetan Usurbilentzako murrizketa larriak egingo dituela salatu du Usurbilgo Udalak. Hori dela eta, inguruetako hainbat alkaterekin batera, Aldundiari bilera eskatu dio ehundaka herritarri egingo dizkieten kalteak berraztertu ditzan.\nIzan ere, Lurraldebus-ek eskaintzen duen ‘Usurbil – Ospitaleak’ linea guztiz desagertaraziko du Aldundiak. Bertan daude, besteak beste, Usurbilgo herriguneko eta Aginagako zein Txokoaldeko geltokiak. Horrez gain, ‘Usurbil – Hernani’ arteko linean Zubietako, eta, horrenbestez, Santueneko geltokiak ere desagertuko dira. Linea hori, esaterako, Zubietan zein Santuenen bizi diren gazteek erabiltzen dute Lasarteko institutura joateko. Hemendik aurrera Usurbilgo herrigunera hurbildu edo Lasartera beraien kabuz joan beharko dira, halabeharrez. Murrizketa hauek adinekoen eta gazteenen artean izango dute eraginik handiena, hau da, babes gutxien daukaten gizarte sektoreen artean”.\nherritarretzako Alegazio-orriak Udaletxean eskuragarri\nGaiaren garrantziaz jabeturik eta konponbide adostu bat emateko, hainbat udalek urgentziazko bilera eskatu diote Gipuzkoako Foru Aldundiari. Hartutako erabakia ere alegatuko dute. Aipatzekoa da Usurbilgo udalak herritarren eskura alegazioak egiteko aukera jarri duela. Alegazio hauek urriaren 9a bitartean egin daitezke. Alegazio orriak udal erregistroan dituzue, usurbil.eus atarian eta hemen bertan:\nUsurbilgo udalak alegazio epea luzatzea erabaki du, urriaren 23a arte. Hala nahi duenak udaletxean eskuragarri izango ditu alegazio-orriak: “Alegazio epea luzatzea ez da arazoaren muina. Benetako arazoa mota horretako murrizketak egitea da. Ez dugu ulertzen jasangarritasunaren mezua helaraztea eta garraio publikoa murriztea”.\nUrriaren 6an alegazioak biltzeko mahaia\nGaur, urriak 6 (ostirala), alegazioak biltzeko mahaia jarriko du Usurbilgo EH Bilduk plazan, 18:00etatik 19:30etara.\nUsurbilgo EH Bildu: “Bazenekien Gipuzkoako foru aldundiak zenbait autobus zerbitzu kentzera doala? Ospitaletara joateko linea kenduko dute eta Hernanira joateko linea ez da Santuenea zein Zubietatik pasako. Ezin ditugu onartu Foru Aldundiak burutu nahi dituen murrizketa hauek. Alegazio paperak betetzera gonbidatzen zaituzu:\nUdaletxean papera eskatuz eta bertan entregatuz.\nGuatxapez bidaltzen dizuguna inprimatu eta udalean entregatuaz.\nOstiral arratsaldean, 18:00etan plazan jarriko den postuan”.\nOne response to “Gaur Usurbilen garraio zerbitzu publikoetako murrizketen aurka alegazio bilketa egingo da”\nPingback-a: Autobus zerbitzuetan egin nahi duten murrizketen aurkako 2.000 alegazio inguru sinatu dira Usurbilen | Usurbildarrak aurrera


Cookie politika | Saretuz\nMartxoaren 30eko 13/2012 Errege Lege Dekretuak xedatzen du zenbaterainoko xehetasunak eman behar diren cookie-ei buruz; horri jarraituz, orri honetan jakinarazten dugu zein den Saretuz.eus webguneko cookie-en politika. Cookie bat webgune jakin batzuetan sartzean ordenagailuetara deskargatzen den fitxategia da. Besteak beste, cookie-ek erabiltzaile edo ekipo baten nabigazio ohiturei buruzko informazioa bildu eta berreskuratzeko bidea ematen diote webguneari. Zein informazio jaso duten eta ekipoa nola erabiltzen den edota erabiltzailea nor den ezagutzeko balia daitezke.\nGure webgunean cookie propioak eta hirugarrenenak erabiltzen ditugu. Saretuzen webguneak erabiltzen dituen hirugarrenen cookie-ak Google Analytics-en analisi cookie-ak dira; ez du publizitate cookie-rik edo portaera-publizitatearekin lotutakorik erabiltzen.\nAnalisi cookie-ek erabiltzaile kopurua zenbatzea ahalbidetzen dute eta, horrenbestez, web-zerbitzua erabiltzen dutenen estatistika neurketak eta analisiak egitea. Saretuzen webgunearen nabigazioa aztertzen da, zerbitzuen eskaintza hobetzearren.\nCookie propioak Saretuzek berak kudeatzen duen ekipo edo domeinu batetik -hau da, erabiltzaileak eskatu duen zerbitzua ematen duen ekipotik- erabiltzailearen ekipora bidaltzen dira. Cookie horiek Informazioaren Gizartearen Zerbitzuei buruzko Legearen 22.2 artikuluaren aplikazio-eremutik kanpo geratzen dira, beraz, ez da beharrezkoa horiei buruz informatzea edo erabiltzeko baimena eskatzea.


Indianoak 2013: Quebec-eko eta Euskal Herriko traineru bat San Lorenzo ibaian gora joango da Montrealeraino\n2003an Ibaialdek San Lorenzo ibaian gora egin zuen espedizioko irudia (argazkia Ibaialde)\nAngeluko Ibaialde elkartea eta Quebec-eko Euskaldunak euskal etxea buruz-buru ari dira lanean Indianoak 2013 espedizioan. Urte bete barru, 2013ko ekainean, quebectarrek eta euskaldunek osaturiko traineru batek San Lorenzo ibaian gora 500 kilometroko bidaia egingo du, Trois Pistoles-etik Montrealeraino, XIV. mendeko baleazaleek bezala. Bidean hamabi geldialdi egingo dituzte eta horietan euskal kultura, musika eta gastronomi trukeak egingo dituzte quebectarrekin. Quebec-eko Euskal Etxeko presidente Adelaide Daraspek eman digu proiektuaren berri.\nMontreal, Québec. Urtebeteko epea dute Euskaldunak euskal etxeak eta Angeluko Ibaialde elkarteak Indianoak 2013 espedizioa gauzatzeko. Ezta kontu erraza, anbizio handiko proiektua baita: asmoa traineru bat eraikitzea eta Quebec-eko Trois Pistoles herriraino eramatea da eta handik abiatuta San Lorenzo ibaian gora arraunean Montrealeraino joatea. Ibaialdekoentzat ezta, baina, esperientzia berria: 2003an burutu zuten horrelako espedizio bat eta orduan Trois Pistoles herrian dagoen Parc de l'Aventure Basque en Amerique delako parkean utzi zuten trainerua. Oraingoan, Euskaldunak elkartearentzat izango da ontzia, quebectarren artean arraunketa sustatzeko.\nBidaia abentura handi bat izango da, baina baita ere kultur truke bizia egiteko aukera. Euskal arraunlariek quebectarrak hartuko dituzte tripulazioan txangoaren etapa desberdinetan, arraunean egiten erakutsiko diete eta eurekin esperientziak partekatuko. Gainera, euskal musikari eta sukaldari taldeak jarraituko du trainerua eta bidaian egingo dituzten 12 geldiunetan sukaldaritza klaseak, quebectar musikariekin kontzertuak eta kultur ekitaldiak antolatuko dira.\nEuskaldunak elkartea sustatzaile\nEuskaldunak euskal etxeak Quebec-eko antolakuntzaren ardura hartu du eta buru belarri ari da kontaktuak egiten, ostatuak bilatzen eta proiektuari buruzko interesa sortzen ahalegintzen. "Gure Euskal Etxearen 15 urteak ospatu ditugunean, eta Kalakan taldea etor arazi dugunean, Thierry Biscary musikariak aipatu digu proiektu hori, interesatua ginenez eskatuz", azaldu dio Euskalkultura.com-i Euskaldunak-eko presidente Adelaide Daraspek. "Ondoren, Euskal Herrian nintzenean, Thierry-rekin Ibaialde elkartera joan naiz. Bilkura bat egin dugu Angelun eta proiektu guztia arrats hortan esplikatu didate".\nElkarteak berebiziko interesa izan du proiektuan hasieratik: "Euskaldunak Québec elkarteko taldeak segituan bai erran du, halako proiektu bat gure elkartearen helburu eta interesetan sartzen baita osoki. Egia da Quebec-en, euskal kultura bale arrantzaleen historia buruz ezagutua dela gehienik. Halako proiektu bat, Euskal Herria ezagutarazteko ezin hobea da, hiri nagusietan beste herri ttikiagoetan bezala", dio Daraspek.\nEspedizioa gauzatzeko finantziazio bila ari dira bi elkarteak, eta horretarako dohaintza sistema bat sortu dute Jean Lafourcade quebectarrak diseinatu duen webgunean. 20 euroren truke traineruaren zati bat "eros" dezakete emaileek eta horrela trainerua Quebecera eramateko behar den dirua bilduko dute antolatzaileek (dohaintza egiteko, jo hona).\nIndianoak 2013 proiektuaren helburuetako bat traineru horrek Quebec-en erabilera izan dezala da, espedizioaz haratago. Horretarako, bidaian beti izango da tosta bat libre quebectarrentzat, eta arraunean erakutsiko diete parte hartzen dutenei. Euskal etxeko kideak, noski, arraunari ekiteko prestu dira eta beraiek izango dira aurreneko ikasleak. "Helburua, bertako euskaldunek, baita quebectarrek ere, trainerua erabiltzen ikastea da. Euskal etxea jadanik sartu da Montrealeko arraun elkarte batekin harremanetan, trainerua bertan egon dadin", azaldu du Daraspek. "Inportantea da, bai Ibaialde, bai Euskaldunak Québec elkarteantzat, espedizio hori eta gero traineru hori bizi dadin".\nEspedizioa Montrealeko portuan egingo den besta handi batekin amaituko da.\nIndianoak 2013 proiektuari buruzko informazio osoa, hemen.


"Askatasunean hazi, hezi eta bizi" ikastaroa antolatu du UEUk • ZUZEU\nAskatasunean hazi, hezi eta bizi ikastaroa antolatu du UEUk –\nAskatasunaren printzipioa eztabaidaezina izanik, gure bizitzaren ardatz bilakatzen saiatzea da gutako askoren erronka. Guretzat bezala, biziki garrantzitsua da haurrentzat ere askatasuna ukan dezaten euren bizitza eraikitzeko eta diren bezala garatzeko, barnean duten eta diren hori osoki loratuko bada, bederen.\nHelduaren nortasunaren konfigurazioan haurtzaroak duen garrantziagatik, bizitzaren lehen urteak kalitatezkoak izatea behar du izan edozein prebentzio-eredu edo -programaren helburu nagusiak. Hori baita geroko gaixotasunak ekiditeko modurik seguruena eta eraginkorrena.\nHelduoi dagokigu, bada, guraso, hezitzaile edo gizarteko kide soil gisa, haurren bizitzaren kalitatea bermatzea, askatasuna, atxikimendua, errespetua eta zaintza kontzientea erdigunean izanen duen haziera eta heziketa-eredu integralak sustatuz. Haurrenganako gure begiradaren aldaketa ekarriko duen paradigma-aldaketa erabat beharrezkoa dugu, eta horretara dator, hain zuzen ere, ikastaroa: haurtzaroan sano eta oso garatzeko haurrek behar dituzten ekosistema ezberdinen nolakotasuna aztertzera, eta kalitatezko bizitza batek —haurrenak bezala gureak ere— ukan beharreko printzipioen inguruan hausnarketa proposatzera.\nAskatasunean hazi, hezi eta bizi ikastaroa antolatu du UEUk


Adi iruzurrekin | Euskaltel Blog\nEgun on. Euskaltelen jakinarazpen bat jaso al duzu berriki, inkesta bat betez gero sari bat irabaziko duzula dioena? Ez bete inkesta. Gure irudia erabilita, iruzur egin nahi dizute, eta zure datuak eskuratu.\nEuskaltelen adi gaude beti ziberdelituez babesteko, eta, beraz, phising kasu honen berri eman nahi dizugu. Gogoan izan: Euskaltelek ez dizkizu sekula eskatuko zure datuak postaz; beraz, ez fidatu inork halakorik eskatzen badizu gure izenean. Eta guztiz ziur ez bazaude, galdetu gurei lehendabizi, disgustu bat saihesteko. Telefonoz egin dezakezu kontsulta, edo gure foroaren bidez: http://foro.euskaltel.com/\nKasu honetan, Euskaltelen irudia erabili dute zibergaizkileek zerbitzuaren kalitateari buruzko inkesta bat bete dezazun eskatzeko. Bidalitako mezuaren arabera, inkesta betez gero, Samsung Galaxy S10 bat, Iphone XS bat edo Apple erloju bat irabaz ditzakezu. Gero, zure datuak eskatzen dituzte oparia bidaltzeko; eta hortxe dago koska. Iruzurra da. Beraz, ez onartu.\nZeure buruari galdetuko diozu, beharbada, zibergaizkileek nola jakin dezaketen Euskaltelen bezero zarela. Zure gailuaren NANaren bidez dakite hori. Iragarki bat zabaltzen dute sarean, eta, hor sartzen bazara, berehala dakite zein den zure IPa, eta horri esker, zein den zure telekomunikazio-operadorea ere bai (operadore bakoitzak IP tarte jakin bat du). Gainera, Google Analytics baliatuz, denbora errealean jakin dezakete zer operadorek ematen dizun zerbitzua.\nHala, mezua pertsonalizatzen dute, zure operadorearen izena eta logotipoa erabiliz.\nZauri bat sendatzea baino hobe denez zauririk ez egitea, zalantzarik txikiena baldin baduzu, ez eman inori zure datu pertsonalak, ezta bankuko datuak ere.\nIruzurrei iskin egiteko informazio gehiago nahi baduzu, jarraitu gure gomendioei.


Laudioko Gaztelekua. Ugarte 4 Laudio\nTxabakania Produkzioak antolatutako laburmetrai-lehiaketako filmeak ikusiko dira.\nGazte batek, bere bizimodua atzean utzita, Alaskarako bidea hartzen du naturarekin bat bizitzeko. Benetako gertaeretan oinarritura. Bertsio originalen, azpitituluekin.\nGeneroa kolokan jartzen duen pelikula. Intersexualitatea zer den ulertzeko ezinhobea. (Gazteleraz)\nSabra eta Shatila errefuxiatu-esparruetan israeldarrek eragindako sarraskiaren inguruko animaziozko filmea. (Gazteleraz)\nGezurra (estatuaren) odoletan\nAsel Luzarraga euskal idazleak "Gezurra odoletan" liburuaren bidez Txilen bizi izan zituen esperientzien berri emango du. Amerikako herrialde horretan atxilotua izan zen Maputxe herriarekin harremanak izateagatik. Honi eta Txileko egoera politikoari buruz mintzatuko da Hauspoan.\nAletxu Zobaran eta Lyon-Corbasen dauden gainontzeko preso politikoek bere egoera salatu dute\nAitor Aspuru Saez 2011-12-31 11:21 Urduña\nTxosten baten bitartez, Lyon-Corbas gartzelan dauden euskal preso politikoek -Aiaraldeko Aletxu Zobaran, Urko Labaka, Eider Uruburu, Jone Lozano, Marixol Iparragirre eta Mikel Albisu- bere bizi baldintzen berri eman dute. Zabaldutako testuak presoek eta senideek pairatzen dituzten sakabanaketa neurriak salatu du. Sakabanaketa honek suposatzen du senideek eta lagunek 800 kilometro egin behar dituztela astebururo preso dituzten pertsonak bisitatzeko.\nErantzunak: 1 (Neu)\nAitor Aspuru Saez 2011-12-29 10:07\nPelikula batek arrakasta handia duenean, ekoizleek lortutako ondarea eta ospea berehala galtzen dute bigarren parte batekin. Filme baten emaitza bikainak luzatzeko helburuarekin beste proiektu bat garatzen denean, ondorioak nahiko penagarriak bihurtzen dira maiz. Kasu zehatz honetan, Tim Burtonen "The planet of the apes" pelikula aipatu dezakegu adibide tamalgarri bezala.\nUdalak erakutsi duen "ezintasunagatik" kezkatuta agertu da EAJ\nAitor Aspuru Saez 2011-12-28 09:56 Laudio\nPrentsa ohar baten bitartez Laudioko EAJ/PNV Uri Buru Batzarrak berriro ere salatu du, bere ustez “egungo udal gobernuaren ageriko ezintasuna”. Idazki honetan Laudioko EAJk Bilduren gobernuak hartu dituen hainbat erabak kritikatu ditu -ZUINaren gastua hirukoiztea, adibidez- eta berehala lanean has dadila eskatu dio.\nErantzunak: 3 (Anonimo, jajjajajaja, Laudiar kabreatu bat)\nGurea “antzerki burgesa” edo “entretenigarria” da, ez baitugu egiten gauza arrarorik edo esperimentalik\nAitor Aspuru Saez 2011-12-28 09:50 Laudio\nAITOR URQUIJO. Oihala Zabaltzen taldeak 23 urte eman ditu antzerkia egiten, hala ere, gauza berriak estreinatzeko irrikitan daude. Urtarrilaren 8an antzezlan berri bat aurkeztuko dute Laudioko La salle Ikastetxean. Aitor Urquijorekin taldearen esperientzia eta gaurkotasunari buruz galdetu nahi izan diogu.\n‹‹ Aurrekoak 1 2 3 4 ... 583 584 585 586 587 588 589 590 591 Hurrengoak ››


Herriko musikarien aldeko apustua - Lezama - 2019-09-06 - Aikor.eus\nHerriko musikarien aldeko apustua\nAikor aldizkaria 2019-09-02 10:59\nTxupinazoa bota baino lehen, tradizinoa bihurtu dan kuadrilen jaitsierea izango da barikuan. “Jaietan dagozan gauza politenetariko bat da, herritarrek prestatzen dabezan mozorroengaitik eta egiturengaitik. Oso giro polita sortzen da eta inoz 20 kuadrillak be hartu dabe parte jaitsieran”, azaldu dau jai-batzordeak. Aurtengo gaia pelikulei eta telesailei dago lotuta. Pregoia Kurutze dantza taldeak irakurriko dau. “Azken urteotan, pregoia irakurtzeko aukerea eskaini deutsegu herriko alkarteei, jaietan bertan zein urtean zehar Lezaman egiten daben lana eskertzeko eta ikusgai egiteko. Aurten Kurutze dantza taldeari emon deutsegu aukerea, jaietan beti hartzen dabelako parte eta laguntzea behar izan danean ere hori emoteko prest egon diralako. Gainera, urteurrena ospatzen dabiltza”.\nBasobaltz jai-batzordeko kideek jaiak herritik eta herriarentzat egitea dabe helburu. Horren haritik, ahalegin berezia egiten dabe adin guztietako lezamarrentzako ekintzak antolatzeko eta jai parekideak sustatzeko. Beren berbetan, aurreko urteetako eskemari jarraitzen deutsie jaiak diseinatzeko orduan, “ikusi dogulako jenteari gustetan jakola eta feedback onak jaso ditugulako”. Emaitzea pozgarria izan da. “Azken urteotan jentearen parte hartzeak nabarmen egin dau gora eta horrek jaiak aberasten dauz”.\nAurtengo jaietako nobedade nagusia da zapatuko herri bazkaria berreskuratu egin dala. “Pare bat urte emon dogu herri bazkaria egin barik eta beste formatu batzukaz saiatu gara, esaterako tortilla txapelketeagaz edo kopauagaz. Baina bazkaria barriro antolatzea erabagi dogu aurten; bestalde, bazkari aurretik zein ondoren Kittu taldea izango dogu giroa alaitzen”. Zalantza barik, gaueko kontzertuak dira jente gehien erakartzen daben ekintzak. “Halanda be, lehen aitatu moduan, kuadrillen jaitsierea be erreferente bihurtu da azken urteotan. Era berean, uste dogu herri bazkaria aurtengo ekintza nagusietako bat dala, baita domeka arratsaldeko Xaibor diskofestea eta Eingo taldearen dantza-plaza ekitaldia be”.\nKontzertuei jagokenez, esan beharra dago jai-batzordeak bariku gauerako herriko musikarien aldeko apustua egin dauala eta 22:00etatik aurrera talde eta abeslari honeek igoko dirala agertokira: Domezain, Hakima Flissi, Kartzarot eta Mamagigis. “Musika talde batzuk dagoz herrian eta herritarrek askotan proponidu deuskue Lezamako taldeen gaua egitea; hori antolatzen ahalegindu gara aurten. Talde asko diranez, kontzertuak ohikoa dan baino apur bat laburragoak izango dira, baina uste dogu oso gau polita izango dala lezamarrentzat”. Tokiko musika taldeen kontzertuen ostean, erromeria egongo da Garilak 26 taldearen eskutik; zapatu gauean, Bad Sound, Huntza eta Oxabi taldeek eskainiko dabe kontzertua.\nHerritar guztiek eukiko dabe Andra Mari jaietan zer ikusi eta zertaz gozatu: pelota partiduak, puzgarriak eta tailerrak, dantzak, diskofestea, sukalki eta tortilla txapelketak eta kale antzerkia, beste batzuen artean. Gainera, bariku eta zapatu gauean odolosteak eskainiko dira tabernetan eta jatetxetan bazkaltzeko. Azkenik, aitatu behar da Basobaltz jai-batzordeak urteak daroazala Txorierriko Mankomunitateko berdintasun teknikariagaz, Lezamako Moreak alkarteagaz eta udalagaz erasorik bako jaiak izateko. “Tamalez, emakumeen aurkako erasoek gora egin dabe azken urteotan, eta uste dogu prebentzinoa ezinbestekoa dala gurean halakorik gertatu ez daiten. Lezaman ez dogu inongo eraso sexistarik, homofoborik edo errazistarik onartuko, eta horretan jarraituko dogu lanean”.\nKurtzeko jaiek lekukoa hartuko dabe irailaren 13tik 15era. “Honeek be gero eta parte-hartzaileagoak dira eta eguneko festea oso polita da sukalki eta tortilla txapelketeakaz. Gainera, umeentzako ekintzak egongo dira zapatu goizean zein arratsaldean, eta Bocabeats Comedia taldeagaz barreak botatzeko aukerea izango da”.\nIrailak 2, astelehena. San Antolin\n12:30 Kopaua, trikitilariek girotua.\nIrailak 6, barikua\n18:00 Pelota partiduak: Andra Mari Txapelketearen finalerdiak (zaletuak).\n19:00 Kuadrillen jaitsierea, Mikel Zarate enparantzatik. Gaia: pelikulak/telesailak.\n19:30 Txupinazoa eta pregoia, Kurutze dantza taldearen eskutik.\n19:45 Poteoa, herriko tabernetatik. Sakatu elektrotxarangak girotua.\n21:45 Txosnak zabaltzea.\n22:00 Umeen mozorro lehiaketearen sariak banatzea.\n22:00 – 00:00 Mozorrotuta dagozanentzat, 2x1 garagardo eta kalimotxo katxietan eta alkohol bako edarietan.\n22:00 – 00:00 Kontzertuak: Domezain + Hakima Flissi + Kartzarot + Mamagigis + Garilak 26.\n01:00 Nagusien mozorro lehiaketearen sariak banatzea.\nJatetxeetan eta tabernetan, odolosteak afaltzeko.\nIrailak 7, zapatua\n11:00 – 14:00 Umeentzako puzgarriak eta tailerrak.\n13:00 Poteoa, herriko tabernetatik. Kittu taldeak girotua.\n14:30 Herri bazkaria, Estankoaren eskutik. Txartelak herriko komertzioetan salgai, 10 euroan.\n16:00 Kantaldia, Kittu taldeagaz.\n17:00 – 19:00 Umeentzako puzgarriak, tailerrak eta diskofestea.\n19:00 Baldin bada kale antzerkia, herriko plazan.\n20:00 Ekidazu abesbatzearen eta UPV/EHUko abesbatzearen kontzertua, eleizan.\n22:00 Txosnak zabaltzea.\n23:00 Kontzertuak: Bad Sound + Huntza + Oxabi.\nIrailak 8, domeka. Andra Mari Eguna\n11:00 Pelota partiduak: Lezamako pelota eskolako umeak eta Andra Mari Txapelketearen finala (zaletuak).\n11:45 Dantzak, Kurutze dantza taldearen eskutik.\n17:00 Xaibor diskofestea, herriko plazan.\n19:00 Dantza-plaza txosnagunean, Eingo taldeagaz.\nIrailak 10, martitzena. Bolalekuko jaiak\n14:00 Paella txapelketan izena emotea.\n15:00 Paellak aurkeztea eta sariak banatzea.\n16:00 Mus txapelketea (20 euro bikoteka).\n17:00 Umeentzako puzgarriak eta tailerrak.\n19:00 Txokolatadea, Goiko tabernaren eskutik.\n19:30 Erromeria, Gauargi taldeagaz.\nIrailak 13, barikua\n19:30 Batukada, Batukandra taldeagaz.\n21:30 Erromeria, Broken Izotz taldeagaz.\nIrailak 14, zapatua. Santa Kurtze\n10:00 Mahaiak eta aulkiak banatzea (txartelak erosteko azken eguna: irailaren 12a).\n11:00 Umeentzako tailerrak, goizean; eta jolasak, arratsaldean.\n11:30 Sukalki eta tortilla txapelketetan izena emotea.\n12:00 Mezea, ermitan.\n14:00 – 14:15 Sukalkia eta tortillak aurkeztea eta sariak emotea.\n14:00 Umeentzako bazkaria (txartelak erosteko azken eguna: irailaren 12a; 7 euro).\n17:30 Igel-toka txapelketea.\n18:30 Ikuskizuna: Bocabeats.\n21:30 Diskofestea: Peeter Pan dj.\n22:00 Bingoa eta afari-meriendea: solomo eta hirugiharra-ogitartekoak.\nIrailak 15, domeka\n12:00 Mezea, ermitan. Ostean, kopaua.


“Telebista nork bere txokoan entzutekoa da” | Katebegia\nHasiera » (C)politika » “Telebista nork bere txokoan entzutekoa da”\n“Telebista nork bere txokoan entzutekoa da”\nGarrotxako Beget herriko Estelada, esteladetako bat.\nGure lurraldetik harago eraman ohi gaituzte oporrek. Gironako Garrotxan egon gara. Honatx hainbat burutapen, opor osteko buruko armiarma-sarea astintzeko.\nKatalunia osoa ez omen da Girona. Garrotxa “Katalunia sakona omen da”. Hizkuntzari dagokionez, elebakarra. Horregatik edo, atzerrian egon gara. Bertako mintzoak, gutiz gehienak, tokiko erakunde, merkataritza-gune, baita multinazionalen testu eta iragarkiak katalanez entzun edo irakurri ditugu, huts-hutsean. Hitz batez, Espainiako legeditik at bizi dira. Ez dute Espainiako Konstituzioak agintzen duen elebitasuna betetzen.\nEspainiako EAEko delegatu ohi Carlos Urquijo heldu zitzaidan gogora. Katalanek ez dute betetzen Euskal Herrian aplikatu eta euskaldunok betetzen dugun legedia, Espainiak (Konstituzioak eta bere Gobernuak) ez du bere legedia Katalunian betetzen, hara. Eta pentsu dut, hori indar korrelazioaren ondorioa da, baina ez indar politikoen arteko indar korrelazioaren ondorioa soilik, ez Espainiako eta Kataluniako gobernuen arteko indar korrelazioaren ondorioa soilik, jendarte katalanaren eta berau gobernatzen dutenen arteko harreman korrelazioaren ondorioa baizik.\nTabernetan edo ostatuetan, hots, leku publikoetan telebistak itzalita zeuden. Euskal Herrian, aldiz, festaz festa, kontsumoz blai, telebistak piztuta izaten dira 24 orduz, ozen, algaraka, pantaila bat ez ezik bizpahiru, barra-barra: A3, T5, Cuatro, TV1 eta abar, hots, espainiar kateak nagusi.\nOstatu hartu genuen lekuko langile bati telebista itzalita egotearen arrazoiaz galdetuta: “Telebista nork bere txokoan entzutekoa da. Guk gurean eta leku publikoetan arrazoi bereziren bat izaten denean baino ez dugu pizten”.\nHori neukan gogoan, gaur idazteko. Anartean, Bartzelonan eta Katalunian Estatu Islamikoak egindako sarraskiak ezagutuko ditugu. Hemen ARGIAko lankideen informazioa eta aburuak, zein baino zein interesgarriagoa.\nEz dakit datorren urrian Kataluniako Gobernuak iragarri duen erreferenduma eginen denentz, ez dakit ere Katalunia Estatu independentea bilakatuko den datorren urtean. Politika jarduerak hamaika amarru erabili baitezake jendartea neutralizatzeko, bere armiarma-sarean harrapatzeko. Ugari dira armiarma-sareak, horietako bat Espainiako hedabideek (A3, T5, Cuatro, TV1 eta abar) ehundua.\nEdonola dela ere, nago Kataluniako jendarteak –edo Garrotxako jendarteak bederen– berezko sare soziala ehundu duela aspalditik. Atentatuen ondoriozko mina ez dutela A3, T5, Cuatro, TV1 hedabide espainiarrei begira jasan eta pairatu, alafede.